Na temelju članka 33. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05,109/07 i 125/08) i članka 27. Statuta Grada Trilja (Službeni glasnik Grada Trilja br. 06/01 i 01/06) Gradsko vijeće Grada Trilja na 2. sjednici održanoj 13. srpnja 2009. godine, donosi

### P O S L O V N I K

**Gradskog vijeća Grada Trilja**

**-------------------------------------------------------------------------------------------------------------**

Na temelju članka 54. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11 i 144 /12), članka 139. Zakona o lokalnim izborima (Narodne novine br. 144/12) te članka 32. Statuta Grada Trilja (Službeni glasnik Grada Trilja 03/09) Gradsko vijeće Grada Trilja na 27. sjednici održanoj 28. ožujka 2013. godine donosi

**POSLOVNIČKU ODLUKU O IZMJENAMA I DOPUNAMA POSLOVNIKA GRADSKOG VIJEĆA GRADA TRILJA**

**------------------------------------------------------------------------------------------------------------**

Na temelju članka 33. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 32. Statuta Grada Trilja („Službeni glasnik Grada Trilja“ br. 03/09, 01/13, 02/18 i 01/21), Gradsko vijeće Grada Trilja na 28. sjednici održanoj dana 07. travnja 2021. godine, donosi

**IZMJENE I DOPUNE POSLOVNIKA GRADSKOG VIJEĆA GRADA TRILJA**

**--------------------------------------------------------------------------------------------------------------**

Na temelju članka 33. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 32. Statuta Grada Trilja („Službeni glasnik Grada Trilja“ br. 03/09, 01/13, 02/18 i 01/21), Gradsko vijeće Grada Trilja na 20. sjednici održanoj dana 07. srpnja 2023. godine, donosi

**IZMJENE I DOPUNE POSLOVNIKA GRADSKOG VIJEĆA GRADA TRILJA**

**---------------------------------------------------------------------------------------------------------------**

**POSLOVNIK**

**Gradskog vijeća Grada Trilja**

(Pročišćeni tekst Odbora za Statut, Poslovnik i normativnu djelatnost utvrđen na osnovu čl.96. Izmjena i dopuna Poslovnika Gradskog vijeća Grada Trilja 07. srpnja 2023.g., a objavljenim u „Službenom glasniku Grada Trilja“ od 05/23 od 11. srpnja 2023.g.-nomotehničko usklađivanje)

1. **UVODNE ODREDBE** Članak 1.

Ovim se poslovnikom, u skladu sa zakonom i Statutom Grada Trilja (dalje u tekstu: Statut) uređuje način rada Gradskog vijeća, a osobito:

1. konstituiranje Gradskog vijeća, početak mandata i obnašanje dužnosti gradskog vijećnika, mirovanje i prestanak mandata gradskih vijećnika;

2. izbor i razrješenje predsjednika i potpredsjednika Gradskog vijeća i njihova prava i dužnosti;

3. prava i dužnosti gradskih vijećnika te način njihova ostvarivanja;

4. djelokrug i sastav Predsjedništva Gradskog vijeća;

5. djelokrug, sastav i način rada stalnih radnih tijela Gradskog vijeća;

6. osnivanje drugih radnih tijela Gradskog vijeća;

7. odnos Gradskog vijeća i gradonačelnika;

8. postupak donošenja akata;

9. postupak promjene Statuta i Poslovnika;

10. sjednica Gradskog vijeća;

11. javnost rada;

12. obavljanje stručnih, administrativnih i drugih poslova za Gradsko vijeće, te

13. druga pitanja od značaja za rad Gradskog vijeća Grada Trilja (dalje u tekstu: Gradskog vijeća).

Članak 1.a

Izrazi koji se upotrebljavaju u ovom poslovniku, a imaju spolno značenje, odnose se jednako na muški i ženski spol bez obzira na to jesu li korišteni u muškom ili ženskomrodu.

1. **KONSTITUIRANJE GRADSKOG VIJEĆA**

Članak 2.

1. Konstituirajuća sjednica Gradskog vijeća saziva se na način, po postupku i u rokovima

utvrđenim zakonom, a Gradsko vijeće je konstituirano izborom predsjednika Gradskog vijeća, ukoliko je na konstituirajućoj sjednici nazočna većina članova Gradskog vijeća.

# Konstituirajućoj sjednici Gradskog vijeća do izbora predsjednika predsjedava prvi izabrani član s kandidacijske liste koja je dobila najviše glasova, a ukoliko je više lista dobilo isti najveći broj glasova sjednici predsjedava prvi izabrani kandidat s liste koja je imala manji redni broj na glasačkom listiću.

# Danom konstituiranja Gradskog vijeća gradski vijećnici počinju obnašati dužnost.

1. Nakon što je Gradsko vijeće konstituirano, izvodi se himna Republike Hrvatske “Lijepa naša domovino”.

Članak 2.a

(1) Dnevni red konstituirajuće sjednice Gradskog vijeća utvrđuje se odlukom o njezinu sazivanju.

(2) Nakon konstituiranja Gradskog vijeća predsjednik Gradskog vijeća može predložiti dopunu dnevnog reda konstituirajuće sjednice.

Članak 3.

1. Na konstituirajućoj sjednici Gradske vijeća biraju se Mandatno povjerenstvo i Odbor za izbor i imenovanja na prijedlog najmanje jedne trećine gradskih vijećnika.
2. Osim predsjednika Gradskog vijeća i radnih tijela iz stavka 1. ovoga članka, na konstituirajućoj sjednici Gradsko vijeće može birati i potpredsjednike Gradskog vijeća te druga stalna radna tijela.
3. Nakon izvješća Mandatnog povjerenstva o provedenim izborima koje Gradsko vijeće prima na znanje vijećnici pred predsjedateljem polažu prisegu.
4. Predsjedatelj izgovara prisegu sljedećeg sadržaja:

“Prisežem svojom čašću da ću dužnost vijećnika u Gradskom vijeću Grada Trilja obavljati savjesno i odgovorno, da ću se u svom radu držati Ustava Republike Hrvatske, zakona, Statuta i odluka Grada Trilja, da ću štiti ustavni poredak Republike Hrvatske te da ću se zauzimati za svekoliki napredak Republike Hrvatske i Grada Trilja”.

1. Predsjedatelj poslije pročitane prisege proziva pojedinačno vijećnike, a vijećnik nakon što je izgovoreno njegovo ime i prezime, ustaje i izgovara: “Prisežem”.
2. Vijećnik koji nije bio nazočan na konstituirajućoj sjednici, kao i zamjenik vijećnika, kad počinje obavljati dužnost vijećnika, polaže prisegu na prvoj sjednici na kojoj je nazočan.

Članak 3.a

(1) Mandatno povjerenstvo:

1. na konstituirajućoj sjednici podnosi izvješće o provedenim izborima, izabranim gradskim vijećnicima, podnesenim ostavkama na dužnost gradskog vijećnika, mirovanju mandata gradskih vijećnika i zamjenicima gradskih vijećnika koji će umjesto njih obavljati dužnost gradskih vijećnika te utvrđuje predsjedatelja konstituirajućom sjednicom Gradskog vijeća u skladu sa zakonom i ovim poslovnikom;

2. podnosi izvješće da su ispunjeni uvjeti za prestanak, odnosno mirovanje mandata gradskom vijećniku u slučajevima utvrđenim zakonom;

3. podnosi izvješće da su ispunjeni uvjeti za početak mandata zamjeniku gradskog vijećnika.

(2) Radi pripreme izvješća iz stavka 1. točke 1. ovoga članka izabrani gradski vijećnici koji obnašaju neku od nespojivih dužnosti dužni su do dana održavanja konstituirajuće sjednice Gradskog vijeća o obnašanju nespojive dužnosti, odnosno prihvaćanju dužnosti gradskog vijećnika, obavijestiti Stručnu službu Grada i Gradskog vijeća.

(3) Gradskom vijećniku koji ne dostavi obavijest iz stavka 2. ovog članka mandat miruje po sili zakona.

(4) Političke stranke koje sukladno zakonu imaju pravo odrediti zamjenike gradskih vijećnika dužne su u roku iz stavka 2. ovoga članka obavijestiti Stručnu službu Grada i Gradsko vijeće o određenim zamjenicima gradskih zastupnika i sklopljenim sporazumima, odnosno postignutim dogovorima ako se određuje zamjenik gradskog vijećnika izabranog na kandidacijskoj listi dviju ili više političkih stranaka.

(5) Gradsko vijeće zaključkom prima na znanje izvješće Mandatnog povjerenstva.

Članak 4.

1. U slučaju mirovanja mandata i prestanka mandata vijećnika, vijećnika zamjenjuje zamjenik vijećnika.
2. Vijećnika izabranog na stranačkoj listi, zamjenjuje kandidat s dotične liste koji nije izabran, a kojeg odredi politička stranka.

# Vijećnika izabranog na kandidacijskoj listi dviju ili više političkih stranaka zamjenjuje neizabrani kandidat s dotične liste, a određuje ga politička stranka sukladno sporazumu, a ako sporazum nije zaključen, političke stranke zamjenika određuju dogovorno.

# Ako se dogovor političkih stranaka ne postigne, zamjenjuje ga prvi sljedeći neizabrani kandidat s dotične liste.

1. Političke stranke su dužne o sklopljenom sporazumu odnosno postignutom dogovoru obavijestiti upravno tijelo nadležno za poslove predstavničkog i izvršnog tijela.
2. Vijećnika izabranog na kandidacijskoj listi grupe birača zamjenjuje prvi sljedeći neizabrani kandidat s liste.
3. Vijećnik koji odustaje od zamjenjivanja kandidata u skladu sa zakonom svoju ostavku ovjerava kod javnog bilježnika i dostavlja je Mandatnom povjerenstvu i Predsjedniku Gradskog vijeća.
4. Ostavka se podnosi u pisanom obliku Mandatnom povjerenstvu i Predsjedniku Gradskog vijeća na način propisan odredbama Statuta Grada Trilja.

Članak 4.a

1. Gradski vijećnik koji za vrijeme trajanja mandata prihvati obnašanje nespojive dužnosti dužan je o tome obavijestiti predsjednika Gradskog vijeća u roku od 8 dana od prihvaćanja dužnosti, a mandat mu počinje mirovati protekom toga roka.
2. Po prestanku obnašanja nespojive dužnosti gradski vijećnik nastavlja s obnašanjem dužnosti na temelju prestanka mirovanja mandata, ako podnese pisani zahtjev predsjedniku Gradskog vijeća.
3. Pisani zahtjev dužan je podnijeti u roku od 8 dana od prestanka obnašanja nespojive dužnosti, a mirovanje mandata prestat će osmog dana od dana podnošenja pisanog zahtjeva.
4. Ako gradski vijećnik po prestanku obnašanja nespojive dužnosti ne podnese pisani zahtjev iz stavka 3. ovoga članka, smatrat će se da mu mandat miruje iz osobnih razloga.
5. Gradski vijećnik ima pravo tijekom trajanja mandata staviti svoj mandat u mirovanje iz osobnih razloga, podnošenjem pisanog zahtjeva predsjedniku Gradskog vijeća.
6. Mirovanje mandata na temelju pisanog zahtjeva iz stavka 5. ovoga članka počinje teći od dana dostave pisanog zahtjeva sukladno pravilima o dostavi propisanim Zakonom o općem upravnom postupku, a ne može trajati kraće od šest mjeseci.
7. Gradski vijećnik nastavlja s obnašanjem dužnosti na temelju prestanka mirovanja mandata, osmog dana od dostave obavijesti predsjedniku Gradskog vijeća.
8. Gradskog vijećnika kojem mandat miruje za vrijeme mirovanja mandata zamjenjuje zamjenik, u skladu s odredbama zakona.
9. Nastavljanje obnašanja dužnosti gradskog vijećnika na temelju prestanka mirovanja mandata može se tražiti samo jedanput u tijeku trajanja mandata.
10. Gradskim vijećnicima kojima je mandat prestao ili im mandat miruje, prestaje i članstvo u radnim tijelima Gradskog vijeća i drugim tijelima u koje ih je imenovalo Gradsko vijeće ako je imenovanje uvjetovano obavljanjem dužnosti gradskog vijećnika.
11. Prestankom mandata svim gradskim vijećnicima, prestaju s radom stalna radna tijela Gradskog vijeća koja su osnovna na osnovu Statuta i Poslovnika.

Članak 5.

Nakon dane prisege vijećnika, izbora predsjednika Gradskog vijeća, članova Mandatnog povjerenstva i Odbora za izbor i imenovanja, predsjednik Gradskog vijeća ili najmanje 1/3 vijećnika mogu predložiti dopunu dnevnog reda konstituirajuće sjednice.

1. **PRAVA I DUŽNOSTI VIJEĆNIKA**

Članak 6.

(1) Gradski vijećnik ima prava i dužnosti utvrđene zakonom, Statutom, ovim poslovnikom i drugim aktima Gradskog vijeća, a osobito:

1. prisustvovati sjednicama Gradskog vijeća i radnih tijela kojih je član i sudjelovati u njihovu radu;

2. raspravljati i izjašnjavati se o svakom pitanju što je na dnevnom redu Gradskog vijeća i radnih tijela kojih je član te o njemu odlučivati;

3. biti biran u radna tijela Gradskog vijeća i prihvatiti izbor.

(2) Ako je gradski vijećnik izabran u tri radna tijela, nije dužan prihvatiti članstvo u drugim radnim tijelima.

(3) Gradski vijećnik ne može biti kazneno gonjen niti odgovoran na bilo koji drugi način, zbog glasovanja, izjava ili iznesenih mišljenja i stavova na sjednicama Gradskog vijeća i na sjednicama radnih tijela Gradskog vijeća.

Članak 6.a

(1) Gradski vijećnik ima pravo:

* 1. predlagati Gradskom vijeću donošenje odluka i drugih akata iz djelokruga Gradskog vijeća, ako posebnim propisima nije drukčije određeno;
  2. sudjelovati na sjednicama Gradskog vijeća;
  3. raspravljati i glasovati o svakom pitanju na dnevnom redu sjednice;
  4. podnositi amandmane na prijedloge odluka i drugih općih akata;
  5. predlagati razmatranje pojedinih pitanja iz djelokruga Gradskog vijeća;
  6. prisustvovati sjednicama drugih radnih tijela i sudjelovati u njihovu radu bez prava odlučivanja;
  7. predlagati osnivanje radne skupine radi obrade određenog pitanja i pripreme akata za Gradsko vijeće;
  8. tražiti i dobiti podatke od gradonačelnika i gradskih upravnih tijela potrebne za obavljanje dužnosti gradskog vijećnika te, s tim u vezi, koristiti njihove stručne i tehničke usluge;
  9. tražiti i dobiti podatke potrebne za obavljanje dužnosti gradskog vijećnika od trgovačkih društava u kojima Grad Trilj ima udio, ustanova kojih je osnivač ili suosnivač Grad Trilj i ustanova nad kojima je Grad Trilj preuzeo obavljanje osnivačkih prava;
  10. postavljati pitanja gradonačelniku, pročelnicima gradskih upravnih tijela i upravama trgovačkih društava u kojima Grad Trilj ima udio ili upravama ustanova kojima je osnivač.

1. Gradski vijećnik ima pravo postavljati pitanja i tražiti obavijesti i davati prijedloge usmeno ili u pisanom obliku na sjednici Gradskog vijeća ili ih uputiti u pisanom obliku posredstvom predsjednika Gradskog vijeća i na njih dobiti odgovor.

Članak 6.b

* + 1. Gradskom vijećniku u elektroničkom obliku dostupni su prijedlozi akata koji su upućeni na donošenje Gradskom vijeću, te sav materijal, dokumenti i podaci (u daljnjem tekstu: materijal) koji se priprema ili prikuplja u radnim tijelima Gradskog vijeća i Stručnoj službi koja pomaže u radu Gradskog vijeća, Stručnoj službi gradonačelnika i drugim gradskim upravnim tijelima, a koji se odnose na teme o kojima se raspravlja na sjednici Gradskog vijeća i sjednicama radnih tijela, a potrebni su za rad i djelovanje gradskih vijećnika, te Službeni glasnik Grada Trilja.
    2. Službeni glasnik grada Trilja dostavlja se nakon izrade stručne službe bez dogode svim vijećnicima i gradonačelniku u elektronskom obliku, a iznimno i na zahtjev gradskog vijećnika i u tiskanom obliku.
    3. Iznimno na pisani zahtjev gradskog vijećnika materijal iz stavka 1. ovoga članka dostupan je i u tiskanom obliku, osim u slučaju održavanja sjednice Gradskog vijeća elektroničkim putem u skladu sa odredbama ovog poslovnika.
    4. Materijal koji je označen kao tajan gradskim je vijećnicima dostupan samo u tiskanom obliku, a u slučaju održavanja sjednice Gradskog vijeća elektroničkim putem u skladu s odredbama ovog poslovnika, dostupan je u elektroničkom obliku pod zaštićenim podacima sjednice na web-stranici Gradskog vijeća.

Članak 7.

1. Pročelnici upravnih tijela dužni su vijećniku pružiti obavijesti i uvide u materijal o temama koje su na dnevnom redu sjednice Gradskog vijeća ili se pripremaju za sjednice Gradskog vijeća ili radnog tijela čiji je član, a i druge obavijesti koje su mu kao vijećniku potrebne.
2. Vijećnik može zatražiti obavijesti i objašnjenja od predsjednika Gradskog vijeća i predsjednika radnih tijela o radu tijela kojima oni predsjedavaju.

Članak 8.

1. Upravno tijelo koje obavlja stručne poslove za Gradsko vijeće dužno je pružiti pomoć vijećniku u obavljanju njegove funkcije, a napose u izradi prijedloga koje on podnosi, u obavljanju poslova i zadataka koje mu je povjerilo radno tijelo Gradskog vijeća odnosno da mu osigura dopunsku dokumentaciju za pojedine teme ili predmete koji su na dnevnom redu sjednice Gradsko vijeća ili radnih tijela, a može tražiti i stručne obavijesti i objašnjenja radi potpunijeg upoznavanja i praćenja problema na koje nailazi u obavljanju funkcije vijećnika.
2. Gradski vijećnik ima pravo od predlagatelja tražiti obavijest i uvid u materijal o temama koje su na dnevnom redu sjednice te druge obavijesti koje su mu potrebne kao gradskom vijećniku.
3. Gradski vijećnik ima pravo uvida u registar birača dok obavlja dužnost gradskog vijećnika.

Članak 8.a

1. Gradski vijećnik ima pravo na naknadu za rad u Gradskom vijeću i radnim tijelima Gradskog vijeća u skladu sa zakonom i gradskom odlukom.
2. Gradski vijećnik ima pravo na opravdani izostanak s posla radi sudjelovanja u radu Gradskog vijeća i njezinih radnih tijela, sukladno sporazumu s poslodavcem.
3. O prisustvovanju gradskih vijećnika sjednicama Gradskog vijeća i radnih tijela vodi se evidencija u stručnoj službi Grada ili upravnom odjelu zaduženom za rad Gradskog vijeća.
4. Gradski vijećnik, ako ne može prisustvovati sjednici Gradskog vijeća, odnosno radnog tijela, o tome izvješćuje pročelnika ili voditelja stručne službe grada koji obavlja poslove za Gradsko vijeće najmanje jedan dan prije održavanja sazvane sjednice, o čemu se bez odgode obavještava i predsjednika Gradskog vijeća.
5. Nakon početka obnašanja dužnosti, gradski vijećnici su dužni ispuniti upitnik o podacima potrebnim za obavljanje dužnosti: točnu adresu, broj telefona, broj mobitela, točnu elektronsku adresu i drugo.
6. Obrazac upitnika iz stavka 3. ovoga članka utvrđuje Odbor za Statut, poslovnik i normativnu djelatnost na prijedlog pročelnika ili voditelja Stručne službe Grada ili upravnog odjela zaduženog za rad Gradskog vijeća.

Članak 8.b

Gradski vijećnik ne smije se u obavljanju privatnih poslova, gospodarskih i drugih djelatnosti, bilo za sebe bilo za svojega poslodavca, koristiti položajem gradskog vijećnika i naglašavati tu dužnost.

Članak 9.

1. Vijećnici Gradskog vijeća mogu osnovati Klub vijećnika prema stranačkoj pripadnosti i Klub nezavisnih vijećnika.
2. Klub vijećnika mora imati najmanje 3 gradska vijećnika.
3. Gradski vijećnik može biti član samo jednog kluba.
4. Gradski vijećnici dviju ili više političkih stranaka i nezavisni gradski zastupnici mogu osnovati zajednički klub.
5. Klubovi vijećnika obavezni su o svom osnivanju obavijestiti predsjednika Gradskog vijeća, priložiti svoja pravila rada, naziv kluba, ime predsjednika kluba te podatke o svim članovima.
6. Predsjednik Gradskog vijeća brine da se klubovima vijećnika osiguraju prostorni i drugi tehnički uvjeti za rad (prostorije za sjednice, prijepis, umnožavanje i dostavu materijala i dr.).
7. Tehničke uvjete za rad klubova vijećnika dužan je osigurati Grad, njegove gradske službe i upravni odjeli.
8. **PRAVA I DUŽNOSTI PREDSJEDNIKA I POTPREDSJEDNIKA GRADSKOG VIJEĆA**

Članak 10.

1. Gradsko vijeće ima predsjednika i dva potpredsjednika.
2. Predsjednika i potpredsjednika bira Gradsko vijeće, javnim glasovanjem*.*
3. Predsjednik i jedan potpredsjednik (prvi potpredsjednik) bira se iz reda predstavničke većine, a drugi potpredsjednik iz reda predstavničke manjine, na njihov prijedlog*.*
4. Prijedlog vijećnika mora biti podnesen u pisanom obliku i potvrđen potpisom vijećnika.
5. Vijećnik može svojim potpisom podržati prijedlog samo za jednog kandidata.

Članak 10.a

(1) Odbor za izbor i imenovanja podnosi prijedlog kandidata za izbor predsjednika i potpredsjednika Gradskog vijeća.

(2) Prijedlog kandidata može podnijeti i najmanje jedna petina odnosno minimalno troje gradskih vijećnika.

(3) Gradski vijećnik može sudjelovati u podnošenju samo jednog prijedloga kandidata za predsjednika i jednog prijedloga kandidata za potpredsjednika Gradskog vijeća.

(4) Prijedlog kandidata za predsjednika i za potpredsjednika je pojedinačan.

Članak 11.

1. Izbor predsjednika i potpredsjednika se obavlja glasovanjem zasebno za svakog kandidata.
2. Ako prigodom glasovanja za izbor predsjednika i potpredsjednika niti jedan kandidat ne dobije potrebnu većinu glasova svih gradskih vijećnika, glasovanje o istim kandidatima se ponavlja.
3. Ako je za izbor predsjednika i potpredsjednika bilo predloženo više od dva kandidata, u ponovljenom glasovanju sudjeluju dva kandidata koji su dobili najviše glasova.
4. Ako su kandidati dobili isti broj glasova, glasovanje o istim kandidatima se ponavlja.
5. Ako niti u ponovljenom glasovanju niti jedan kandidat ne dobije potrebnu većinu, ponavlja se izborni postupak u cijelosti.
6. Ako se na prvoj konstituirajućoj sjednici ni nakon ponovljenog izbornog postupku cijelosti ne izabere predsjednik Gradskog vijeća, druga konstituirajuća sjednica saziva se u zakonskom roku.
7. Između izabranih potpredsjednika Vijeća, predsjednik Vijeća određuje prvog potpredsjednika, koji ga zamjenjuje u slučaju njegove odsutnosti ili spriječenosti.
8. Nakon što je izabran, predsjednik Gradskog vijeća preuzima predsjedavanje sjednicom Gradskog vijeća.

Članak 12.

1. Prava i dužnosti predsjednika Gradskog vijeća propisana su zakonom, Statutom Grada Trilja ovim Poslovnikom.
2. Gradsko vijeće može na prijedlog predsjednika Gradskog vijeća utvrditi tradicionalna pokroviteljstva Gradskog vijeća.
3. Predsjednik Gradskog vijeća može u ime Gradskog vijeća preuzeti pokroviteljstvo, ako Gradsko vijeće ne zasjeda, odnosno zbog kratkoće vremena.
4. Predsjednik će o tome izvijestiti Gradsko vijeće na prvoj idućoj sjednici.

Članak 13.

(1) Potpredsjednici Gradskog vijeća pomažu u radu predsjedniku Gradskog vijeća.

(2) Predsjednik Gradskog vijeća može određene poslove iz svog djelokruga povjeriti potpredsjedniku.

(3) Pri obavljanju povjerenih poslova potpredsjednik je dužan pridržavati se predsjednikovih uputa.

(4) Predsjednika, kada je spriječen ili odsutan, zamjenjuje prvi potpredsjednik kojeg predsjednik odredi svojom odlukom u pravilu na konstituirajućoj sjednici na kojoj je izabran.

(5) Ako predsjednik ne odredi potpredsjednika koji ga zamjenjuje ili je taj potpredsjednik spriječen ili odsutan, predsjednika zamjenjuje potpredsjednik biran iz reda gradskih vijećnika predstavničke većine.

(6) Za vrijeme dok zamjenjuje predsjednika Gradskog vijeća, potpredsjednik ima prava i dužnosti predsjednika.

Članak 13.a

(1) Predsjednik i potpredsjednici Gradskog vijeća te predsjednici klubova gradskih vijećnika čine Predsjedništvo Gradskog vijeća koje je savjetodavno tijelo predsjednika Gradskog vijeća.

(2) U radu Predsjedništva može sudjelovati gradonačelnik i/ili njegov zamjenik, pročelnik ili osoba unutar Stručne službe ili ureda koja obavlja poslove za Gradsko vijeće, a po odluci predsjednika sjednici mogu prisustvovati i druge osobe.

(3) O radu na sjednici Predsjedništva Gradskog vijeća vodi se zapisnik.

(4) Sjednice Predsjedništva Gradskog vijeća saziva predsjednik Gradskog vijeća po potrebi.

Članak 14.

1. Predsjedniku Gradskog vijeća u pripremanju i organiziranju sjednice Gradskog vijeća pomaže pročelnik upravnog tijela koje obavlja stručne poslove za Gradsko vijeće.
2. Predsjedništvo Gradskog vijeća:

1. pomaže predsjedniku u pripremi sjednice Gradskog vijeća (u vezi s utvrđivanjem datuma održavanja sjednice, nacrta prijedloga dnevnoga reda, određivanja matičnog i nadležnih radnih tijela i dr.),

2. raspravlja o pitanjima važnim za rad Gradskog vijeća,

3. potiče stavljanje određenih tema na dnevni red sjednice Gradskog vijeća,

4. brine se o suradnji Gradskog vijeća i gradonačelnika,

5. brine se o unapređenju rada Gradskog vijeća i radnih tijela.

1. **RADNA TIJELA**

Članak 15.

1. Radna tijela Gradskog vijeća osnovana Statutom Grada su:
2. Mandatno povjerenstvo,
3. Odbor za izbor i imenovanja,
4. Odbor za Statut, Poslovnik i normativnu djelatnost.
5. Pored radnih tijela navedenih u stavku l. ovog članka, Gradsko vijeće posebnom odlukom i ovim Poslovnikom osniva i druga stalna ili povremena radna tijela u svrhu priprema odluka iz djelokruga Gradskog vijeća.

## Predsjednik radnog tijela i dio radnog tijela bira se u pravilu između vijećnika, a ostali članovi iz reda znanstvenih, stručnih i drugi javnih osoba, na prijedlog Komisije za izbor i imenovanja, uz prethodni poziv političkim strankama koje sudjeluju u vijeću na osnovu izbornih rezultata da dostave svoje prijedloge.

1. O prijedlogu kandidata za predsjednika i članove radnih tijela glasuje se u cjelini.

Članak 16.

1. Mandatno povjerenstvo čine predsjednik i dva člana.
2. Mandatno povjerenstvo bira se na prvoj sjednici Gradskog vijeća iz redova vijećnika.

Članak 17.

1. Odbor za izbor i imenovanja, čine predsjednik i četiri člana.
2. Odbor za izbor i imenovanja bira se na prvoj sjednici Gradskog vijeća u pravilu iz redova vijećnika Gradskog vijeća.

Članak 18.

1. Odbor za Statut, Poslovnik i normativnu djelatnost, čine predsjednik i četiri člana.
2. Predsjednik Odbora se bira iz redova vijećnika, a članovi u pravilu iz reda vijećnika, znanstvenih, stručnih i drugi javnih osoba.

Članak 19.

1. Način rada radnih tijela Gradskog vijeća, reguliran je Statutom, odlukom o osnivanju radnih tijela i ovim Poslovnikom.
2. O sazivanju sjednica radnih tijela Gradskog vijeća, vijećnici koji nisu članovi tih radnih tijela, obavještavaju se putem oglasne ploče Gradskog vijeća i objavom na web stranici Grada Trilja, a mogu biti obaviješteni telefonski ili elektronski.
3. U radnim tijelima razmatraju se akti koje donosi Gradsko vijeće, a odnosi se na djelokrug rada radnog tijela.
4. Radno tijelo obavezno je o svojim zaključcima obavijestiti predlagatelja akta, gradonačelnika i Gradsko vijeće.

Članak 19.a

1. Stalna radna tijela Gradskog vijeća razmatraju prijedloge odluka i drugih akata te druga pitanja koja su na dnevnom redu Gradskog vijeća i o njima daju Gradskom vijeću zaključke, mišljenja, preporuke i prijedloge.
2. Stalna radna tijela mogu razmatrati i druga pitanja iz samoupravnog djelokruga Grada Trilja, pokrenuti raspravu o pojedinim pitanjima i predložiti raspravu o njima na sjednici Gradskog vijeća, te podnositi Gradskom vijeću prijedloge općih i drugih akata iz svoga djelokruga.
3. Stalna radna tijela obavljaju i druge poslove utvrđene ovim poslovnikom.

Članak 19.b

1. Stalna radna tijela utvrđena su Statutom i ovim poslovnikom.

(2) Stalna radna tijela su odbori i povjerenstva.

(3) Stalna radna tijela Gradskog vijeća su:

1. Mandatno povjerenstvo;

2. Odbor za izbor i imenovanja;

3. Odbor za Statut, Poslovnik i normativnu djelatnost;

4. Odbor za prostorno uređenje, imovinskopravne poslove, komunalni sustav, turizam i zaštitu okoliša grada Trilja;

5. Odbor za Proračun i financije, gospodarstvo i EU fondove;

6. Odbor za demografiju, društvene djelatnosti, dodjelu javnih priznanja i suradnju sa mjesnim odborima;

1. Svako radno tijelo iz stavka 3. točaka od 1. do 6. ima predsjednika i određen broj članova koji se u pravilu biraju iz redova gradskih vijećnika u skladu sa Statutom, ovim Poslovnikom ili posebnim odlukama Gradskog vijeća kojima se regulira sastav, broj i djelokrug rada radnog tijela.

Članak 19.c

(1) Gradsko vijeće može na temelju zakona i gradske odluke osnivati i druga radna tijela.

(2) Odlukom o osnivanju određuje se sastav, broj članova, djelokrug i način rada tijela iz stavka 1. ovog članka.

(3) Gradsko vijeće može odlukom osnivati povremena radna tijela radi razmatranja ili stručne obrade pojedinog pitanja iz svog djelokruga i izrade prijedloga odgovarajućeg akta.

(4) Odlukom o osnivanju povremenog radnog tijela utvrđuje se njegov sastav, broj članova, zadaće i način rada.

Članak 19.d

1. Radna tijela imaju predsjednika i određen broj članova.
2. Predsjednika i članove stalnog radnog tijela bira Gradsko vijeće na prijedlog Odbora za izbor i imenovanja.
3. Sastav stalnih radnih tijela, u pravilu, odgovara zastupničkoj strukturi Gradskog vijeća izraženoj na zadnjim provedenim demokratskim izborima.
4. Predsjednik i dio članova povremenih radnih tijela biraju se, u pravilu, iz redova gradskih vijećnika.
5. U povremena radna tijela mogu se imenovati i pojedini znanstveni, stručni i drugi javni djelatnici te druge osobe koje mogu pridonijeti u njihovu radu.
6. Predsjednika i članove povremenoga radnog tijela bira Gradsko vijeće na prijedlog Odbora za izbor i imenovanja.
7. Sastav povremenih radnih tijela, u pravilu, odgovara zastupničkoj strukturi Gradskog vijeća.
8. Predsjednik i članovi stalnoga radnog tijela biraju se na mandatno razdoblje gradskih vijećnika.
9. Predsjednik i članovi stalnoga radnog tijela mogu biti razriješeni i prije isteka vremena na koje su imenovani ako podnesu ostavku, bez opravdanja ne prisustvuju sjednicama radnih tijela ili u drugim slučajevima.
10. Na povremena radna tijela odgovarajuće se primjenjuje odredba stavka 2. ovoga članka.

Članak 19.e

(1) Radna tijela rade na sjednicama.

(2) Sjednica radnog tijela saziva se u pisanom obliku, a može se sazvati i elektroničkim putem ili telefonski.

(3) O radu na sjednici vodi se zapisnik.

(4) Radno tijelo može održati sjednicu ako je sjednici nazočna većina članova radnog tijela, a odlučuje javnim glasovanjem većinom glasova nazočnih članova.

(5) Radno tijelo može održati sjednicu elektroničkim putem u slučajevima i na način utvrđen odredbama ovog poslovnika kojim se uređuje održavanje sjednice Gradskog vijeća elektroničkim putem.

(6) Radno tijelo može održati telefonsku sjednicu zbog kratkoće roka za odlučivanje ili jednostavnosti dnevnoga reda.

(7)Telefonska sjednica saziva se elektronički na način utvrđen za sazivanje sjednice radnog tijela.

(8) U pozivu za sjednicu naznačit će se da se saziva telefonska sjednica i razlog za sazivanje telefonske sjednice.

(9) Zapisnik o radu na telefonskoj sjednici osim odgovarajućih podataka iz članka ovog Poslovnika koji se odnosi na sastavljanje Zapisnika te stavka tog članka ovog poslovnika sadrži i razlog za sazivanje telefonske sjednice te ime i prezime osobe koja je telefonski kontaktirala s članovima radnog tijela.

Članak 19.f

1. Predsjednik radnog tijela saziva sjednicu, predlaže dnevni red, predsjedava i rukovodi sjednicom, potpisuje izvješća, zaključke i druge akte što ih radno tijelo donosi te vodi brigu o provođenju zaključaka radnog tijela.
2. Ako je predsjednik radnog tijela spriječen ili odsutan zamjenjuje ga član radnog tijela kojeg on za to ovlasti.
3. Predsjednik radnog tijela dužan je ovlaštenje za zamjenjivanje u pisanom obliku dostaviti članu radnog tijela kojeg ovlašćuje i predsjedniku Gradskog vijeća.
4. Ako predsjednik radnog tijela ne ovlasti ni jednog člana radnog tijela da ga zamjenjuje ili ako član radnog tijela koji je ovlašten zamijeniti predsjednika nije nazočan sjednici radnog tijela, sjednici predsjedava član kojeg odrede nazočni članovi radnog tijela.
5. Ako je predsjednik radnog tijela spriječen dati ovlast iz stavka 2. ovoga članka ili radno tijelo ostane bez predsjednika, sjednicu radnog tijela saziva predsjednik Gradskog vijeća.
6. Sjednicu radnog tijela saziva predsjednik radnog tijela po svojoj ocjeni, a dužan ju je sazvati u roku od osam dana od dana kada to zatraži većina članova radnog tijela, predsjednik Gradskog vijeća ili Gradsko vijeće.
7. Ako sjednicu ne sazove predsjednik radnog tijela u roku iz stavka 1. ovoga članka, sazvat će je predsjednik Gradskog vijeća.
8. Rok za sazivanje sjednice iz stavka 1. ovog članka ne primjenjuje se ako se sazivanje sjednice traži u vezi s prijedlogom koji je uvršten u dnevni red sjednice Gradskog vijeća po hitnom postupku.

Članak 19.g

1. Radno tijelo može odlučiti da pojedini prijedlog razmotri i bez nazočnosti predstavnika predlagatelja o čemu će izvijestiti Gradsko vijeće i gradonačelnika, ako je on predlagatelj.
2. Dva ili više radnih tijela mogu održati zajedničku sjednicu te Gradskom vijeću podnijeti zajedničko izvješće o temi rasprave.
3. Zajedničkoj sjednici predsjedava predsjednik matičnoga radnog tijela ili predsjednik radnog tijela koji je tražio sazivanje zajedničke sjednice ako matično radno tijelo ne sudjeluje na zajedničkoj sjednici.
4. Radna tijela se na zajedničkoj sjednici izjašnjavaju odvojeno.
5. Radna tijela mogu osnovati radne skupine za proučavanje pojedinog pitanja, stručno sastavljanje izvješća ili izradu nacrta odluke ili drugog akta.
6. U radnu skupinu imenuju se gradski vijećnici, znanstveni, stručni i drugi javni djelatnici te službenici upravnih tijela Grada Trilja.
7. Radna skupina djeluje u okviru radnog tijela i ne može samostalno istupati.
8. Radna tijela mogu tražiti potrebne podatke i dokumentaciju od gradonačelnika, gradskih upravnih tijela, trgovačkih društava u kojima Grad Trilj ima udio, ustanova kojih je osnivač ili suosnivač Grad Trilj i ustanova nad kojima je Grad Trilj preuzeo obavljanje osnivačkih prava, radi izvršavanja poslova i zadaća iz svog djelokruga.
9. Tijela iz stavka 1. ovoga članka dužna su dostaviti tražene podatke i dokumentaciju najkasnije u roku od trideset dana.
10. **ODNOS GRADSKOG VIJEĆA I GRADONAČELNIKA**

Članak 20.

1. Gradonačelnik na prvoj radnoj sjednici Gradskog vijeća polaže prisegu.
2. Predsjednik Gradskog vijeća čita prisegu sljedećeg sadržaja:

„Prisežem svojom čašću da ću dužnost gradonačelnika Grada Trilja obavljati savjesno i odgovorno i da ću se u svom radu držati Ustava Republike Hrvatske, zakona i Statuta Grada Trilja i odluka Grada Trilja, da ću štititi ustavni poredak Republike Hrvatske te da ću se zauzimati za svekoliki napredak Republike Hrvatske i Grada Trilja.“

1. Predsjednik Gradskog vijeća poslije pročitane prisege proziva gradonačelnika, a gradonačelnik nakon što je izgovoreno njegovo ime i prezime, ustaje i izgovara: „Prisežem“.

Članak 21.

1. Gradonačelnik prisustvuje sjednicama Gradskog vijeća.
2. Gradonačelnik određuje izvjestitelja za točke dnevnog reda koje su po njegov prijedlogu uvrštene u dnevni red sjednice Gradskog vijeća.

Članak 22.

1. Izvjestitelj, nazočan na sjednicama Gradskog vijeća i radnih tijela Gradskog vijeća, sudjeluje u njihovom radu, iznosi stajališta gradonačelnika, daje obavijesti i stručna objašnjenja, te obavještava gradonačelnika o stajalištima i mišljenjima Gradskog vijeća odnosno radnih tijela.
2. Ako na raspravi nije nazočan ovlašteni izvjestitelj, Gradsko vijeće ili radno tijelo može, smatra li da je prisutnost izvjestitelja nužna, raspravu o toj temi prekinuti ili odgoditi.

Članak 23.

* 1. O sazvanim sjednicama predsjednik Gradskog vijeća i predsjednici radnih tijela Gradskog vijeća izvješćuju gradonačelnika i izvjestitelje najkasnije 8 dana prije dana održavanja sjednice.
  2. Gradonačelnik i njegov zamjenik sudjeluju na sjednicama Gradskog vijeća i radnih tijela u raspravama o prijedlozima koje podnosi gradonačelnik, iznose i obrazlažu prijedloge i stajališta gradonačelnika, daju stručna objašnjenja te se izjašnjavaju o podnesenim amandmanima.
  3. Gradonačelnik može odrediti svog predstavnika koji će na sjednicama Gradskog vijeća i radnih tijela u raspravama o prijedlozima koje podnosi, iznositi i obrazlagati njegove prijedloge i stajališta, davati stručna objašnjenja te se izjašnjavati o podnesenim amandmanima, ako ga je za to ovlastio.

Članak 23.a

1. U slučajevima kada gradonačelnik nije predlagatelj, dostavlja mišljenje, stajalište i prijedloge Gradskom vijeću, odnosno radnom tijelu do početka rasprave te određuje svog predstavnika.
2. Kada gradonačelnik nije predlagatelj neke točke za sjednicu Gradskog vijeća niti odredi izvjestitelja o toj točki, izvjestitelja može odrediti predsjednik Gradskog vijeća.
3. Ako Gradsko vijeće, odnosno radno tijelo ocijeni da je za raspravu o nekom pitanju neophodno mišljenje gradonačelnika, a gradonačelnika ili njegovih zamjenika, odnosno njegova predstavnika nema na sjednici, niti je gradonačelnik dostavio svoje mišljenje, Gradsko vijeće, odnosno radno tijelo može odgoditi raspravu o tom prijedlogu.
4. Ako se u slučaju iz stavka 3. ovog članka radi o prijedlogu koji je na dnevnom redu sjednice Gradskog vijeća, a zbog kratkoće vremena sjednica radnog tijela ne može se održati prije sjednice Gradskog vijeća, radno će tijelo o tome izvijestiti Gradsko vijeće.

Članak 23.b

1. Gradonačelnik dva puta godišnje podnosi polugodišnja izvješća o svom radu Gradskom vijeću sukladno odredbama Statuta i zakona.
2. Gradonačelnik je dužan izvješće o izvođenju programa građenja komunalne infrastrukture i izvješće o izvršenju programa održavanja komunalne dostaviti Gradskom vijeću istodobno sa izvješćem o izvršenju proračuna jedinice lokalne samouprave za prethodnu kalendarsku godinu.
3. Pored izvješća iz stavaka 1 i 2. ovoga članka Gradsko vijeće može od gradonačelnika tražiti izvješće o pojedinim pitanjima iz njegova djelokruga koje gradonačelnik podnosi sukladno odredbama Statuta.
4. Gradonačelnik podnosi Gradskom vijeću izvješće o stanju imovine Grada Trilja najmanje jednom godišnje.

Članak 24.

Način i postupak pokretanja opozivagradonačelnika propisan je Statutom Grada Trilja i zakonom.

1. **AKTI VIJEĆA**

## Članak 25.

1. Gradsko vijeće donosi Statut, Poslovnik, odluke i druge opće akte, gradski proračun, polugodišnji i godišnji izvještaj o izvršenju proračuna, pravilnike, deklaracije, rezolucije, preporuke, zaključke, programe i druge akte.
2. Izvršavajući pojedina prava i obveze Gradsko vijeće donosi i pojedinačne akte u slučajevima određenim zakonom i drugim propisom.
3. Predsjednik Gradskog vijeća dužan je dostaviti Statut, Poslovnik, proračun ili drugi opći akt čelniku nadležnoga središnjeg tijela državne uprave zajedno s izvatkom iz zapisnika koji se odnosi na postupak donošenja općeg akta propisan Statutom i Poslovnikom u roku od 15 dana od dana donošenja općeg akta.
4. Predsjednik Gradskog vijeća dužan je bez odgode dostaviti opće akte gradonačelniku i drugim tijelima u skladu s posebnim zakon.
5. Odluke i druge akte (u daljnjem tekstu: akti) koje Gradsko vijeće donosi na temelju prava i ovlaštenja utvrđenih zakonom i Statutom potpisuje predsjednik Vijeća.

Članak 25.a

1. Odlukom se uređuju odnosi iz samoupravnog djelokruga Grada Trilja koji su od općeg značenja za građane, pravne osobe i druge pravne subjekte te propisuju njihova prava i dužnosti, odnosno uređuju pitanja od interesa za Grad Trilj.
2. Gradskim proračunom utvrđuju se prihodi i rashodi Grada Trilja.
3. Gradski proračun se donosi za sljedeću godinu, a ako se ne donese prije početka fiskalne godine uvodi se privremeno financiranje, najduže do 31. ožujka.
4. Uz proračun se donose projekcije proračuna za sljedeće dvije proračunske godine.
5. Gradski proračun, odluka o izmjeni gradskog proračuna, odluka o izvršavanju proračuna i odluka o privremenom financiranju donosi se većinom glasova svih gradskih vijećnika.
6. Odlukom o izvršavanju proračuna uređuje se način izvršenja proračuna, upravljanje prihodima i izdacima proračuna te prava i obveze korisnika proračunskih sredstava.
7. Polugodišnji i godišnji izvještaj o izvršenju proračuna donosi Gradsko vijeće u zakonom određenom roku većinom glasova svih gradskih vijećnika.
8. *Pravilnikom se donose određena pravila postupanja, načini uređivanja odnosa i druga pravila u radu.*
9. Deklaracijom se izražava opće stajalište Gradskog vijeća o pitanjima iz samoupravnog djelokruga Grada Trilja.
10. Rezolucijom se ukazuje na stanje i probleme u određenom samoupravnom području te na mjere koje treba provesti.
11. Preporukom se ukazuje na podnesene predstavke i pritužbe o nepravilnostima u radu tijela Grada Trilja iz samoupravnog djelokruga i predlaže način njihova rješavanja.
12. Zaključkom se zauzimaju stavovi, izražavaju mišljenja, odlučuje o izvješćima i rješavaju druga pitanja iz nadležnosti Gradske skupštine za koje nije predviđeno donošenje drugog akta.

Članak 25.b

Gradsko vijeće donosi pojedinačne akte: zaključke, rješenja i druge akte kada u skladu sa zakonom rješava o pojedinačnim stvarima.

Članak 26.

1. Na izvornike odluka i drugih akata Gradskog vijeća stavlja se pečat Gradskog vijeća.
2. Pod izvornikom odluka odnosno drugih akata Gradskog vijeća podrazumijeva se onaj tekst odluke odnosno drugog akta, koji je usvojen na sjednici Gradskog vijeća.
3. Izvornici akata Gradskog vijeća čuvaju se u pismohrani Grada.

Članak 27.

1. Statut, Poslovnik, odluke i drugi opći akti Gradskog vijeća, odluka o izboru, imenovanju i razrješenju osoba koje bira ili imenuje Gradsko vijeće objavljuju se u Službenom glasniku grada Trilja i na službenim web stranicama Grada.
2. O objavljivanju akata iz stavka 2. ovog članka, brine se upravno tijelo koje obavlja stručne poslove za Gradsko vijeće.

Članak 28.

Ovlašteni predlagatelji akata koje donosi Gradsko vijeće jesu: vijećnici, klub vijećnika, gradonačelnik i radna tijela Gradskog vijeća, osim ako je zakonom propisano da pojedini prijedlog mogu podnijeti samo određena tijela*.*

Članak 29.

1. Ako predsjednik Gradskog vijeća utvrdi da podneseni prijedlozi akata nisu sastavljeni u skladu s odredbama zakona, Statuta i ovog Poslovnika, zatražit će od predlagatelja da u određenom roku postupi i uskladi prijedlog akta s odredbama Statuta i ovog Poslovnika.
2. Ako predsjednik Gradskog vijeća ocijeni da prijedlog odluke nije podnesen u skladu sa Statutom i ovim poslovnikom, može zatražiti od Odbora za Statut, Poslovnik i normativnu djelatnost da o tome dade svoje mišljenje.
3. Ako prema mišljenju Odbora za Statut, Poslovnik i propise prijedlog nije podnesen u skladu sa Statutom i ovim poslovnikom, predsjednik će zatražiti od predlagatelja da u roku od petnaest dana prijedlog odluke uskladi sa Statutom i Poslovnikom.
4. Za vrijeme dok predlagatelj, odnosno podnositelj akta ne otkloni nedostatak akta, smatrat će se da ne teku rokovi za razmatranje akata utvrđeni ovim Poslovnikom, a ako nedostaci ne budu otklonjeni u roku od 15 dana od poziva da se prijedlog akta uskladi, smatrat će se da akt i nije upućen Gradskom vijeću.
5. Ukoliko je prijedlog odluke skinut s dnevnog reda ili odluka nije donesena na Gradskom vijeću, može se ponovno staviti na dnevni red po isteku roka od 3 mjeseca, osim ako Gradsko vijeće ne odluči drukčije.

Članak 29.a

(1) Gradsko vijeće može posebnim zaključkom odrediti da se prije podnošenja prijedloga odluke, na osnovi prikaza stanja u pojedinim područjima, o potrebi donošenja odluke i osnovnim pitanjima koja bi trebalo urediti odlukom provede prethodna javna rasprava, rasprava u radnim tijelima Gradskog vijeća ili vijećima mjesnih odbora.

(2) Prijedlog za provođenje prethodne rasprave može podnijeti ovlašteni predlagatelj odluke iz članka 28. ovog poslovnika.

(3) Zaključkom iz stavka 2. ovog članka određuje početak i kraj javne rasprave, tijelo za provođenje prethodne rasprave te rok za provođenje prethodne rasprave i podnošenje izvješća o prethodnoj raspravi Gradskom vijeću.

(4) Nakon provedene prethodne rasprave podnosi se izvješće Gradskom vijeću o rezultatima njezina provođenja.

1. Uz izvješće se dostavlja i prijedlog odluke ako se u prethodnoj raspravi ocijeni potrebnim njeno donošenje, a prethodnu je raspravu proveo ovlašteni predlagatelj za podnošenje prijedloga odluke.
2. Ako prethodnu raspravu nije proveo ovlašteni predlagatelj za podnošenje prijedloga odluke ili ako prijedlog odluke može podnijeti više predlagatelja, a u prethodnoj se raspravi ocijeni potrebnim donošenje odluke, Gradsko vijeće će odrediti predlagatelja i rok za podnošenje prijedloga odluke.
3. Predlagatelj je dužan razmotriti mišljenja i stajališta iz prethodne rasprave te obrazložiti ona koja nije mogao usvojiti.
4. Prijedlog zaključka iz stavka 2. ovoga članka obrazlaže predlagatelj.
5. Nakon toga mogu i izvjestitelji radnih tijela, ako je potrebno, iznijeti stavove radnih tijela, a svoja stajališta mogu iznijeti i predstavnici klubova gradskih vijećnika te gradonačelnik ako on nije predlagatelj.
6. **POSTUPAK DONOŠENJA ODLUKA**

Članak 30.

1. Postupak donošenja akta pokreće se prijedlogom akta.
2. Prijedlog akta sadrži:
3. pravnu osnovu za donošenje akta;
4. tekst prijedloga akta s obrazloženjem;
5. tekst odredaba važećeg akta koja se mijenja odnosno dopunjuje;
6. ocjenu stanja, osnovna pitanja koja se trebaju urediti i svrhu koja se želi postići uređivanjem odnosa na predložen način;
7. ocjenu sredstava potrebnih za provođenje odluke te način njihova osiguravanja;
8. iskaz o procjeni fiskalnog učinka s mišljenjem Gradskog ureda za financije o tom iskazu ili izjavu kojom se potvrđuje da su sredstva za provođenje odluke osigurana u proračunu odnosno, da će biti osigurana u proračunu;
9. važeću odluku, ako se predlaže izmjena ili dopuna odluke;
10. izvješće o provedenom savjetovanju s javnošću, ako je potrebno provesti savjetovanje.
11. Ako se predlaže stupanje na snagu odluke prvog dana od dana objave, taj je prijedlog potrebno posebno obrazložiti.
12. Uz prijedlog akta može se podnijeti i odgovarajuća dokumentacija.
13. Predlagatelj akta odnosno njegov predstavnik može na početku rasprave podnijeti uvodno usmeno izlaganje i kratko dopunsko obrazloženje prijedloga, a ako se predlaže da opći akt stupi na snagu danom objave, dužan je posebno obrazložiti opravdanost ranijeg stupanja na snagu.
14. Predlagatelj odluke ima pravo uzimati riječ u tijeku rasprave, davati objašnjenja, iznositi svoja mišljenja i izjašnjavati se o podnesenim amandmanima i o izraženim mišljenjima i primjedbama.
15. Gradonačelnik može tražiti riječ u tijeku rasprave o aktu i kada on nije predlagatelj.
16. Ista prava ima i izvjestitelj radnog tijela i Odbor za Statut, Poslovnik i normativnu djelatnost.

**Članak 30.a**

(1) Tekst prijedloga odluke sadrži rješenja u obliku pravnih odredaba. U obrazloženju prijedloga odluke obrazlažu se pojedine odredbe prijedloga odluke.

(2) Predlagatelj odluke dužan je uz **prijedlog odluke** priložiti **iskaz o procjeni fiskalnog** učinka s mišljenjem Gradskog ureda za financije ako prijedlog odluke ima financijske učinke, odnosno ako rezultira povećanjem ili smanjenjem proračunskih prihoda i primitaka, te rashoda i izdataka u proračunskoj godini ili utječe na planiranje proračuna u sljedeće dvije godine. Ako su financijski učinci prijedloga odluke već sadržani u proračunu za tekuću godinu i projekcijama za sljedeće dvije godine, predlagatelj je dužan priložiti **izjavu** kojom potvrđuje da su sredstva za provođenje odluke osigurana u proračunu.

(3) Procjenu fiskalnog učinka predlagatelj odluke iskazuje na obrascu „**Iskaz o procjeni fiskalnog učinka (Obrazac PFU)“** i podnosi ga zajedno s prijedlogom odluke Gradskom uredu za financije na mišljenje.

(4) Obrazac izjave iz stavka 2. ovoga članka i obrazac iz stavka 3. ovoga članka koji će biti objavljeni su na internetskoj stranici Grada Trilja u okviru nadležnog gradskog ureda za financije.

(5) Kada je predlagatelj odluke gradski vijećnik, radno tijelo Gradskog vijeća, klub gradskih vijećnika ili drugi predlagatelj utvrđen člankom 28. ovog poslovnika, nadležno gradsko upravno tijelo na zahtjev predlagatelja daje izjavu iz stavka 2. ovoga članka, odnosno iskazuje procjenu fiskalnog učinka iz stavka 3. ovoga članka na obrascu PFU i dostavlja ga zajedno s prijedlogom odluke Gradskom uredu za financije na mišljenje.

(6) Nadležno gradsko upravno tijelo dostavit će predlagatelju iz stavka 5. ovoga članka, Stručnoj službi Gradskog vijeća, Predsjedniku Gradskog vijeća i gradonačelniku izjavu iz stavka 2. ovoga članka u roku od dva dana od dana dostave zahtjeva predlagatelja, a iskaz o procjeni fiskalnog učinka iz stavka 3. ovoga članka u roku od pet dana od dana dostave zahtjeva predlagatelja.

Članak 30.b

1. Prijedlog odluke podnosi se predsjedniku Gradskog vijeća u pisanom obliku i u elektroničkom zapisu.
2. Predlagatelj odluke obvezan je obavijestiti predsjednika Gradskog vijeća tko će na radnim tijelima davati objašnjenja i potrebna obrazloženja u ime predlagatelja te tko će biti izvjestitelj predlagatelja na sjednici Gradskog vijeća.

(3) Predsjednik Gradskog vijeća upućuje prijedlog odluke gradonačelniku ako on nije predlagatelj na razmatranje i davanje mišljenja.

(4) Predsjednik Gradskog vijeća dužan je prijedlog odluke uvrstiti u prijedlog dnevnog reda sljedeće sjednice Gradskog vijeća.

(5) Ako je prijedlog podnesen nakon što je predsjednik Gradskog vijeća odredio datum održavanja sjednice Gradskog vijeća i utvrdio prijedlog dnevnoga reda, prijedlog će se obavezno uvrstiti u dnevni red sljedeće sjednice Gradskog vijeća.

(6) Iznimno od stavka 3. ovoga članka predsjednik može dopuniti predloženi dnevni red, kada se prijedlog može dostaviti gradskim vijećnicima i gradonačelniku ako on nije predlagatelj, najkasnije osam dana prije održavanja sjednice Gradskog vijeća.

Članak 31.

## Ako dva ili više predlagatelja upute posebne prijedloge odluka kojima se uređuje isto područje, predsjednik Gradskog vijeća pozvat će predlagatelje da objedine prijedloge odluka u jedan prijedlog.

1. Ako se ne postigne dogovor, predsjednik Gradskog vijeća će unijeti prijedloge odluka u prijedlog dnevnog reda sjednice Gradskog vijeća redoslijedom kojim su dostavljeni.

Članak 31.a

(1) Prije rasprave o prijedlogu odluke na sjednici Gradskog vijeća, prijedlog odluke mogu razmatrati nadležna radna tijela i Odbor za Statut, Poslovnik i normativnu djelatnost.

(2) Radna tijela podnose izvješća u kojima daju primjedbe, prijedloge i mišljenja o prijedlogu odluke, a mogu podnijeti prijedlog zaključka za donošenje uz predloženu odluku i amandmane.

(3) Radno tijelo može predložiti da se iz predloženoga dnevnog reda sjednice Gradskog vijeća pojedini prijedlog izostavi ili da se izmijeni redoslijed razmatranja pojedinih prijedloga.

(4) Prijedlog iz stavka 3. ovoga članka mora biti obrazložen.

(5) Iznimno od stavka 3. ovoga članka radno tijelo ne može predložiti izostavljanje iz predloženoga dnevnog reda prijedloga koji je dostavljen nakon dorade.

Članak 31.b

(1) Matično radno tijelo i Odbor za Statut, Poslovnik i normativnu djelatnost, nakon razmatranja prijedloga odluke, podnose izvješće koje upućuju predsjedniku Gradskog vijeća i određuju izvjestitelja na sjednici Gradskog vijeća.

(2) U izvješću matičnoga radnog tijela sadržana su i njegova stajališta o mišljenjima, primjedbama i prijedlozima drugih radnih tijela koja su razmatrala prijedlog odluke.

(3) Predsjednik Gradskog vijeća upućuje izvješća radnih tijela iz stavka 1. ovog članka predlagatelju odluke, gradonačelniku ako on nije predlagatelj i gradskim vijećnicima.

Članak 31.c

(1) Rasprava o prijedlogu odluke na sjednici Gradskog vijeća obuhvaća izlaganje predlagatelja i izvjestitelja radnih tijela, izlaganje gradonačelnika ako on nije predlagatelj, iznošenje stajališta predstavnika klubova gradskih vijećnika, pojedinačne rasprave gradskih vijećnika, završnu riječ predlagatelja i gradonačelnika ako on nije predlagatelj o prijedlogu odluke i o podnesenim amandmanima.

(2) Odlučivanje o prijedlogu odluke na sjednici Gradskog vijeća obuhvaća glasovanje o vraćanju prijedloga odluke na doradu, o amandmanima, o prijedlogu odluke i o donošenju zaključka uz predloženu odluku**.**

Članak 32.

1. Uvodno izlaganje i dopunsko obrazloženje prijedloga akta može trajati najduže 5 minuta, a za prijedlog proračuna i prijedlog prostornog plana 15 minuta.
2. Gradsko vijeće može većinom glasova prisutnih vijećnika odobriti i duže trajanje uvodnog izlaganja i obrazloženja od propisanog stavkom 1. ovog članka.

Članak 33.

1. Prijedlog za izmjenu ili dopunu prijedloga akta podnosi se u pravilu pisano u obliku amandmana uz obrazloženje naj kasnije dva dana prije održavanja sjednice, iznimno to može biti jedan dan prije održavanja sjednice ili kod hitnog postupka.
2. Ako se prijedlog općeg akta mijenja ili dopunjuje opći akt, amandmani se mogu podnositi samo na članke obuhvaćene predloženim izmjenama i dopunama.
3. Iznimno od stavka 2. ovoga članka, amandmanima se mogu mijenjati i dopunjavati i članci odluke koji nisu obuhvaćeni predloženim izmjenama i dopunama ako je to potrebno radi usklađivanja odluke sa zakonom, odlukama Ustavnog suda Republike Hrvatske ili Visokoga upravnog suda Republike Hrvatske te usklađivanja odredbi odluke s predloženim izmjenama i dopunama.
4. Amandman se upućuje predsjedniku Gradskog vijeća, a predsjednik Gradskog vijeća ga prije odlučivanja dostavlja vijećnicima, predlagatelju akta i gradonačelniku, ukoliko on nije predlagatelj.
5. Pravo na podnošenje amandmana imaju ovlašteni predlagatelji akata iz članka 28. ovog Poslovnika.

Članak 34.

1. Iznimno, ako se većina prisutnih vijećnika s tim složi, vijećnik može podnijeti amandman i usmeno, na sjednici, u tijeku rasprave.
2. Predlagatelj akta može podnositi amandmane sve do zaključenja rasprave i glasovanja o konačnom prijedlogu akta.
3. Gradonačelnik može do zaključenja rasprave o konačnom prijedlogu akta podnositi amandmane i na prijedlog akta i kada nije predlagatelj.

Članak 34.a

(1) Na sjednici Gradskog vijeća, prije zaključenja rasprave o pojedinom prijedlogu, gradonačelnik, predsjednik Gradskog vijeća, Odbor za Statut, poslovnik i normativnu djelatnost i klub gradskih vijećnika mogu predložiti donošenje zaključka uz predloženu odluku.

(2) Prijedlog zaključka iz stavka 1. ovoga članka podnosi se u pisanom obliku s obrazloženjem i mora biti podijeljen gradskim zastupnicima, odnosno u slučaju održavanja sjednice Gradskog vijeća elektroničkim putem mora biti dostupan u elektroničkom obliku prije odlučivanja.

(3) U slučaju iz stavka 1. ovoga članka i članka 31.a stavka 2. ovog poslovnika, najprije se glasuje o prijedlogu odluke, a zatim o prijedlogu zaključka.

Članak 35.

1. Ako su podneseni amandmani takve naravi da bitno mijenjaju ili odstupaju od podnesenog prijedloga akta, Gradsko vijeće može odlučiti da se rasprava odgodi kako bi se vijećnicima ostavilo dovoljno vremena za pripremu prije odlučivanja.
2. Iz razloga navedenih u stavku 1. ovog članka, glasovanje o amandmanima će se odgoditi ako to zatraži Gradonačelnik, neovisno da li je on predlagatelj.

Članak 36.

1. O amandmanima se izjašnjava predlagatelj i Gradonačelnik, neovisno da li je on predlagatelj akta ili ne.
2. Izjašnjavanje prema stavku 1. ovog članka je u pravilu usmeno i iznosi se tijekom rasprave, neposredno prije glasovanja o pojedinim ili svim amandmanima.

Članak 37.

1. Amandman koji je podnesen u roku postaje sastavnim dijelom konačnog prijedloga akta i o njemu se odvojeno ne glasuje:
2. ako ga je podnio predlagatelj akta,
3. ako ga je podnijela Odbor za Statut, Poslovnik i normativnu djelatnost i s njima se suglasio predlagatelj akta,
4. ako ga je podnio vijećnik ili radno tijelo i s njima se suglasio predlagatelj akta.

Članak 38.

1. Ako konačni prijedlog akta nije podnio gradonačelnik, o amandmanu na prijedlog s kojim se nije suglasio gradonačelnik, se glasuje odvojeno.
2. Amandman prihvaćen na sjednici Gradskog vijeća postaje sastavni dio konačnog prijedloga akta o kojoj se odlučuje.

Članak 39.

1. O amandmanima se glasuje prema redoslijedu članaka konačnog prijedloga akta na koje se odnose.
2. Ako je na jedan članak konačnog prijedloga akta podneseno više amandmana, najprije se glasuje o amandmanu koji najviše odstupa od predloženog rješenja i prema tom kriteriju dalje o ostalim amandmanima.
3. Nakon provedene rasprave i odlučivanja o amandmanima, odlučuje se o donošenju akta.
4. **DONOŠENJE AKTA PO HITNOM POSTUPKU**

Članak 40.

1. Iznimno, akt se može donijeti po hitnom postupku samo ako to zahtijevaju osobito opravdani razlozi ili ako bi ne donošenje takvog akta u određenom roku moglo uzrokovati znatniju štetu za Grad ili ako to zahtijevaju drugi opravdani razlozi kojima se sprječava moguća šteta.
2. Za donošenje akata po hitnom postupku, ne primjenjuju se propisani rokovi utvrđeni u ovom Poslovniku.
3. Uz prijedlog akta da se akt donese po hitnom postupku podnosi se prijedlog akta, a ako prijedlog podnosi vijećnik, tada mora imati pisanu podršku od 1/3 vijećnika.
4. Ako akt podnosi radno tijelo Gradskog vijeća tada akt ne mora imati pisanu podršku 1/3 vijećnika.
5. Prijedlog za donošenje akta po hitnom postupku podnosi se predsjedniku Gradskog vijeća najkasnije dan prije održavanja sjednice Gradskog vijeća.
6. Predsjednik Gradskog vijeća bez odlaganja upućuje prijedlog da se akt donese po hitnom postupku vijećnicima, te gradonačelniku, ako on nije predlagatelj.

Članak 41.

Kada se podnosi prijedlog akta po hitnom postupku prethodno se glasuje bez rasprave o opravdanosti razloga za hitan postupak i uvrštavanja u dnevni red sjednice, a potom se raspravlja i odlučuje o aktu.

Članak 42.

1. O donošenju odluke po hitnom postupku odlučuje se na sjednici Gradskog vijeća.
2. Prijedlog mora biti na sjednici podijeljen gradskim vijećnicima, odnosno u slučaju održavanja sjednice Gradskog vijeća elektroničkim putem mora biti dostupan u elektroničkom obliku prije odlučivanja.
3. U hitnom se postupku amandmani mogu podnositi do zaključenja rasprave.
4. Odbor za Statut, Poslovnik i normativnu djelatnost i matično radno tijelo mogu do zaključenja rasprave razmotriti prijedlog odluke ako ocijene da je to potrebno.
5. **DONOŠENJE PRORAČUNA I GODIŠNJEG OBRAČUNA PRORAČUNA GRADA**

Članak 43.

1. Prijedlog proračuna, projekciju proračuna za sljedeće dvije proračunske godine i prijedlog odluke o izvršenju proračuna Grada Trilja podnosi gradonačelnik kao jedini ovlašteni predlagatelj na način i u rokovima propisanim zakonom.
2. Gradonačelnik je kao jedini ovlašteni predlagatelj dužan utvrditi prijedlog proračuna i podnijeti ga Gradskom vijeću na donošenje najkasnije do 15. studenoga tekuće godine.
3. Zajedno s prijedlogom proračuna podnose se projekcija proračuna za dvogodišnje razdoblje, prijedlozi programa javnih potreba u Gradu Trilju i drugih programa te prijedlog odluke o izvršavanju proračuna.
4. Poziv za sjednicu Gradskog vijeća s prijedlozima iz stavka 1., 2. i 3. ovoga članka dostavlja se gradskim vijećnicima najkasnije petnaest dana prije održavanja sjednice, ako ovim poslovnikom nije drukčije određeno.
5. Prijedlog proračuna može proći do dva čitanja odnosno biti na dnevnom redu sjednica Gradskog vijeća više puta i o njemu se može raspravljati.
6. Radna tijela daju svoje primjedbe, prijedloge i mišljenja, mogu tražiti dodatna pojašnjenja i podnositi amandmane, te ih dostavljaju Odboru za financije, kao matičnom radnom tijelu i gradonačelniku, dan nakon održavanja sjednice radnog tijela.
7. Gradonačelnik je dužan odgovoriti na pitanja, primjedbe i prijedloge radnih tijela te dostaviti tražene podatke i dokumentaciju predsjedniku Gradskog vijeća sedam dana prije održavanja sjednice Gradskog vijeća.
8. Predsjednik Gradskog vijeća dužan je dostaviti očitovanje gradonačelnika iz stavka 7. ovoga članka gradskim vijećnicima 5 dana prije održavanja sjednice Gradskog vijeća.

# Gradonačelnik može podneseni prijedlog proračuna povući i nakon glasovanja o amandmanima, a prije glasovanja o proračunu u cjelini.

# U slučaju iz stavka 9. ovog članka gradonačelnik može predložiti novi prijedlog proračuna u roku koji omogućuje njegovo donošenje.

1. Ako se proračun za narednu godinu ne može donijeti prije početka godine za koju se donosi, a gradonačelnik ne predloži privremeno financiranje, nadležno radno tijelo Gradskog vijeća za proračun, najmanje sedam (7) vijećnika svojim potpisom na prijedlog donošenja odluke o privremenom financiranju ili povjerenik Vlade Republike Hrvatske imaju pravo predložiti donošenje odluke o privremenom financiranju.
2. Prijedlog o privremenom financiranju podnosi se sukladno zakonu o proračunu i ovom poslovniku.

Članak 43.a

# Ako se u zakonom određenom roku ne donese proračun odnosno odluka o privremenom financiranju, na prijedlog središnjeg tijela državne uprave nadležnog za lokalnu i područnu (regionalnu) samoupravu Vlada Republike Hrvatske raspušta Gradsko vijeće ~~i~~ te imenuje povjerenika za predstavničko tijelo sukladno posebnom zakonu.

1. Ako gradonačelnik ne predloži proračun Gradskom vijeću ili povuče prijedlog prije glasovanja o proračunu u cjelini te ne predloži novi prijedlog proračuna u roku koji omogućuje njegovo donošenje, Vlada Republike Hrvatske razrješuje gradonačelnika te imenuje povjerenika za izvršno tijelo sukladno posebnom zakonu.
2. Ako Gradsko vijeće ne donese proračun prije početka proračunske godine, donosi do 31 prosinca odluku o privremenom financiranju u skladu sa posebnim zakonom odnosno stavkom 11. članka 43. ovog Poslovnika.
3. Predlagatelji iz stavka 11. članka 43. podnose prijedlog odluke o privremenom financiranju u roku koji omogućuje njezino donošenje prije početka proračunske godine.
4. Odluka o privremenom financiranju donosi se najduže za razdoblje do 31. ožujka, ako do tog roka gradonačelnik ne donese novi prijedlog proračuna primjenjuje se stavak 2 ovog članka.
5. Prijedlog odluke razmatraju Odbor za Proračun i financije, gospodarstvo i EU fondove te Odbor za Statut, Poslovnik i normativnu djelatnost.

Članak 44.

(1) Amandmani na prijedloge i prijedlozi za izmjene i/ili dopune prijedloga akta iz članka 43. stavaka 1., 2. i 3. ovog poslovnika u pisanom se obliku upućuju predsjedniku Gradskog vijeća, najkasnije tri dana prije sjednice Gradskog vijeća.

(2) O podnesenim amandmanima i prijedlozima za izmjene i/ili dopune prijedloga akta iz članka 43. stavaka 1., 2. i 3 .ovog poslovnika gradonačelnik se izjašnjava najkasnije jedan dan prije dana održavanja sjednice Gradskog vijeća.

1. Proračun i godišnji izvještaj o izvršenju proračuna donose se većinom glasova svih vijećnika.

Članak 44.a

1. Poziv i materijal za sjednicu koja je sazvana radi donošenja proračuna sukladno članku 43.a stavku 2. ovog poslovnika, mogu se dostaviti u rokovima kraćim od rokova propisanih člankom 43. stavkom 4. ovog poslovnika.
2. Na postupak donošenja odluke o privremenom financiranju primjenjuju se odredbe ovog poslovnika koje se odnose na postupak donošenja odluka po hitnom postupku, ako odredbama ovog poglavlja nije drukčije određeno.
3. Poziv i materijal za sjednicu koja je sazvana radi donošenja odluke o privremenom financiranju sukladno članku 43.a stavku 3. ovog poslovnika, mogu se dostaviti u rokovima kraćim od rokova propisanih člankom 43. stavkom 4. ovog poslovnika.
4. U postupku donošenja proračuna sukladno članku 43. stavku 10. ovog poslovnika amandmani se mogu podnositi najkasnije jedan dan prije održavanja sjednice Gradskog vijeća, a u postupku donošenja odluke o privremenom financiranju amandmani se mogu podnositi do zaključivanja rasprave**.**
5. **VIJEĆNIČKA PITANJA I ODGOVORI NA PITANJA**

Članak 45.

1. Vijećnici mogu postavljati vijećnička pitanja gradonačelniku i pročelnicima upravnih tijela u svezi poslova iz njihovog djelokruga rada.
2. Pitanja se postavljaju na sjednici Gradskog vijeća prije utvrđivanja dnevnog reda usmeno ili u pisanom obliku posredstvom predsjednika Gradskog vijeća, a vijećnik je dužan navesti kome ga upućuje.
3. Vijećnik ima pravo postaviti najviše dva vijećnička pitanja, a svako postavljanje pitanja može trajati najviše tri minute.
4. Pravo postavljanja vijećničkog pitanja ima i klub vijećnika, s time da može postaviti samo jedno pitanje, čije postavljanje može trajati najduže pet minuta.
5. Odgovori na vijećnička pitanja daju se na samoj sjednici, a ukoliko to nije moguće, moraju se navesti razlozi zbog kojih se ne može dati odgovor na samoj sjednici.
6. Odgovor može trajati najviše pet minuta.
7. Ako je vijećnik nezadovoljan odgovorom može zatražiti dostavu pisanog odgovora.
8. Pisani odgovor daje se najkasnije u materijalima za sljedeću sjednicu.
9. Gradonačelnik odnosno pročelnici dostavljaju pisani odgovor vijećniku posredovanjem predsjednika Gradskog vijeća.
10. Predsjednik Gradskog vijeća upućuje pisani odgovor svim vijećnicima.

Članak 46.

1. Pitanja koja vijećnici postavljaju gradonačelniku odnosno pročelnicima upravnih tijela kao i odgovor na ta pitanja moraju biti jasni, precizni i kratki, a mogu ukazivati na prijedlog mogućih mjera, koje se odnose na postavljeno pitanje.
2. Ako smatra da postavljeno pitanje nije u skladu s odredbama ovog Poslovnika, predsjednik Gradskog vijeća će uputiti vijećnika na to i pozvati ga da svoje pitanje uskladi s tim odredbama.
3. Ako vijećnik ne uskladi svoje pitanje s odredbama ovog Poslovnika, predsjednik Gradskog vijeća neće to pitanje uputiti tijelu ili osobi kojemu je namijenjeno i o tome će obavijestiti vijećnika.

Članak 47.

Ako bi se odgovor odnosio na pitanje koje predstavlja profesionalnu tajnu, gradonačelnik odnosno pročelnik može predložiti da se odgovori neposredno vijećniku ili na sjednici Gradskog vijeća bez prisutnosti javnosti, ili na zatvorenoj sjednici radnog tijela u čiji djelokrug rada je to pitanje.

Članak 48.

1. Nakon primljenog odgovora vijećnik može na sjednici Gradskog vijeća iznijeti mišljenje o odgovoru i postaviti dopunsko pitanje.
2. Iznošenje mišljenja i dopunsko pitanje ne može trajati dulje od dvije minute.
3. Vijećnik koji nije bio nazočan na sjednici na kojoj je predsjednik Gradskog vijeća obavijestio Gradsko vijeće o pitanju koje je bilo postavljeno i dobivenom odgovoru, može pisano dostaviti mišljenje ili postaviti dopunsko pitanje.
4. **PODNOŠENJE IZVJEŠĆA GRADONAČELNIKA** **I UPRAVNIH TIJELA**

Članak 49.

1. Gradonačelnik podnosi izvješće o svom radu u skladu s odredbama Statuta Grada Trilja, ovog poslovnika i zakona.
2. Upravna tijela podnose izvješća o radu u skladu sa odredbama Statuta Grada Trilja i ovog poslovnika.

Članak 49.a

1. Godišnji program rada upravnih tijela sadržava sljedeće sastavnice:
2. Uvod, kratki osvrt na ostvareno postignuće u prethodnoj godini, s osvrtom na željeno buduće stanje uz isticanje temeljnih ciljeva i projekata koje je potrebno ostvariti u narednom periodu i osnovne razloge zbog kojih se neki projekti i programi predlažu.
3. Svi projekti ili programi moraju kronološki pratiti stavke proračuna.
4. Izvješća o radu upravnih tijela sadržavaju sljedeće sastavnice:
5. Uvod, kratki osvrt na ostvareno postignuće u razmatranom razdoblju, s osvrtom na željeno buduće stanje uz isticanje temeljnih ciljeva i projekata koji su realizirani te uz kratko obrazloženje najvećih podbačaja i najvećih prebačaja plana.
6. U prvom dijelu izvješća iznosi se statistika Upravnog odjela, iz kojeg se vidi broj zaprimljenih predmeta, broj arhiviranih predmeta, broj izdanih rješenja, dozvola, suglasnosti, izrečenih mandatnih kazni i drugih intervencija, a sve u cilju dokazivanja vlastite efikasnosti (ispravnosti postupaka, utrošenog vremena za provođenje postupaka te kvaliteti odrađenih postupaka) i efektivnosti (rezultata poslovanja).
7. Središnji dio izvješća odnosi se na obrazlaganje o ostvarenju programa i projekata predviđenih u proračunu.
8. Realizacija prihoda i njihova usporedba sa prethodne dvije proračunske godine.
9. Spisak djelatnika koji su radili u toku tekuće godine te popis potrebnih resursa za bolje funkcioniranje, ocjenu o radu i planirane potrebe za novim radnicima uz obrazloženje te moguće zapreke koje se očekuju, a za koje se smatra da mogu utjecati na ostvarenje plana.
10. Zaključak sa razmatranjem o mjerama koje je potrebno poduzeti kako bi se unaprijedio rad i poboljšali rezultati.

Članak 50.

1. Prijedlog za traženje izvješća od gradonačelnika o pojedinim pitanjima iz njegovog djelokruga može podnijeti najmanje 1/3 vijećnika.
2. Prijedlog se podnosi u pisanom obliku i mora biti potpisan od svih vijećnika koji predlažu donošenje zaključka o traženju izvješća gradonačelnika.
3. U prijedlogu mora biti jasno postavljeno, formulirano i obrazloženo pitanje o kojem se traži izvješće.

Članak 51.

Predsjednik Gradskog vijeća stavlja prijedlog za traženje izvješća na dnevni red prve iduće sjednice Gradskog vijeća koja se održava nakon primitka prijedloga, ali ne prije nego što protekne 30 dana od dana primitka.

Članak 52.

1. Predstavnik vijećnika koji su podnijeli prijedlog za traženje izvješća ima pravo na sjednici Gradskog vijeća izložiti i obrazložiti prijedlog.
2. Gradonačelnik ima pravo na sjednici usmeno se očitovati na podneseni prijedlog.

Članak 53.

1. Raspravu o izvješću gradonačelnika Gradsko vijeće može završiti utvrđivanjem stajališta o pitanju koje je zahtjevom za podnošenjem izvješća pokrenuto ili donošenjem zaključka kojim se od gradonačelnika traži izvršavanje općih akata Gradskog vijeća.
2. Ukoliko gradonačelnik ne izvršava odnosno ne provodi odluke Gradskog vijeća ili svojim aktivnostima kontinuirano blokira ili sustavno opstruira rad Gradskog vijeća, predstavničko tijelo je dužno zatražiti zaštitu ustavnosti i zakonitosti rada sukladno ovom Poslovniku, Statutu i zakonima.
3. Zaštitu Gradskog vijeća, njegove zakonske i ustavne uloge u slučaju opisanom u stavku 2. ovog članka od nadležnih institucija traži po službenoj dužnosti i sukladno zakonskim ovlastima predsjednik Gradskog vijeća.

Članak 54.

1. Vijećnici koji su podnijeli prijedlog za traženje izvješća gradonačelnika mogu prijedlog povući najkasnije prije odlučivanja o prijedlogu.
2. Ako prijedlog za traženje izvješća gradonačelnika nije usvojen, prijedlog za traženje izvješća o bitno podudarnom pitanju ne može se ponovno postaviti prije proteka roka od 6 mjeseci od dana kada je Gradsko vijeće donijelo zaključak kojim ne prihvaća prijedlog za traženje izvješća od gradonačelnika.
3. **SAZIVANJE SJEDNICE I RED NA SJEDNICI**

**l. Sazivanje sjednice**

Članak 55.

1. Sjednicu Gradskog vijeća saziva predsjednik Gradskog vijeća po potrebi, a najmanje jednom u tri mjeseca.
2. Predsjednik Gradskog vijeća je dužan sazvati sjednicu Gradskog vijeća na obrazloženi prijedlog najmanje 1/3 vijećnika ili na obrazloženi prijedlog gradonačelnika, u roku od 15 dana od dana primitka zahtjeva.
3. Prijedlog mora biti predan u pisanom obliku i potpisan od vijećnika, odnosno gradonačelnika.
4. Sjednice Gradskog vijeća traju dok se ne iscrpi utvrđeni dnevni red.
5. Ukoliko predsjednik Gradskog vijeća ne sazove sjednicu u roku iz stavka 2. ovog članka, sjednicu će sazvati gradonačelnik u roku od 8 dana*.*
6. Nakon proteka rokova iz stavka 2. i 5. ovog članka sjednicu Gradskog vijeća može na zahtjev 1/3 vijećnika, sazvati čelnik središnjeg tijela državne uprave nadležnog za poslove lokalne i područne (regionalne) samouprave.
7. Zahtjev vijećnika mora biti predan u pisanom obliku i potpisan od vijećnika.

# Sjednica sazvana na način propisan stavcima 2.,5. i 6. ovog članka mora se održati u roku od 15 dana od dana sazivanja.

1. Sjednica sazvana protivno odredbama ovog članka smatra se nezakonitom, a doneseni akti ništavima.

Članak 56.

1. Sjednice vijeća sazivaju se pisanim pozivom, može se po potrebi sazvati i elektroničkim putem, a samo u izuzetno hitnim slučajevima i na drugi način.
2. Poziv za sjednicu sa materijalima koji se odnose na prijedlog dnevnog reda dostavlja se vijećnicima najkasnije 7 dana prije održavanja sjednice.
3. Samo iz osobito opravdanih razloga ovaj rok se može skratiti, ali samo u skladu sa odredbama ovog poslovnika.
4. Poziv i materijal za sjednicu se mogu dostaviti i elektroničkim putem.
5. Uz poziv za sjednicu dostavlja se prijedlog dnevnog reda, materijali o kojima će se voditi rasprava i zapisnik sa prethodne sjednice i odgovori na vijećnička pitanja.
6. U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice gradskog vijeća iznimno se mogu održavati elektroničkim putem.
7. O drugačijem načinu sazivanja sjednice i opravdanosti razloga za sazivanje sjednice u kraćem roku odlučuje predsjednik Gradskog vijeća.
8. Materijali za sjednicu Gradskog vijeća dostavljaju se vijećnicima, gradonačelniku, pročelnicima upravnih tijela, vijećima mjesnog odbora na području Grada Trilja, političkim strankama koje imaju vijećnike u Gradskom vijeću, vijećima nacionalnih manjina/predstavnicima nacionalnih manjina i sredstvima javnog priopćavanja.
   1. **Dnevni red** Članak 57.
9. Dnevni red sjednice Gradskog vijeća predlaže predsjednik Gradskog vijeća u pozivu za

sjednicu.

1. Predsjednik Gradskog vijeća, sve prijedloge sastavljene na način propisan ovim Poslovnikom i dostavljene prije upućivanja pisanog poziva za sjednicu Gradskog vijeća, uvrštava u prijedlog dnevnog reda sjednice.

Članak 58.

1. Dnevni red sjednice Gradskog vijeća utvrđuje se u pravilu na početku sjednice.
2. Prilikom utvrđivanja dnevnog reda predsjednik Gradskog vijeća i ovlašteni predlagatelji mogu predložiti dopunu dnevnog reda ili da se pojedini predmet izostavi iz dnevnog reda.
3. Ovlašteni predlagatelj može povući svoj prijedlog u pisanom obliku o čemu obavještava predsjednika Gradskog vijeća, a on na sjednici obavještava gradske vijećnike ako je prijedlog uvršten u prijedlog dnevnog reda.
4. Ako se predlaže dopuna dnevnog reda, vijećnicima se uz prijedlog za dopunu daje i materijal po predloženoj dopuni.
5. Ako predsjednik Gradskog vijeća u prijedlog dnevnog reda ne unese prijedlog što ga je predložio ovlašteni predlagatelj na način utvrđen ovim poslovnikom, a predlagatelj ostaje pri svom prijedlogu, o unošenju prijedloga u dnevni red odlučuje se na sjednici bez rasprave.
6. Prije glasovanja o prijedlogu izmjene dnevnog reda, predlagatelj ima pravo prijedlog obrazložiti.
7. O izmjeni dnevnog reda se glasuje bez rasprave.
8. Prilikom utvrđivanja dnevnog rada najprije se odvojeno odlučuje o prijedlogu da se pojedini predmet izostavi, zatim da se dnevni red dopuni pojedinim predmetom, a nakon toga se odlučuje o hitnosti postupka.
9. Nakon što je utvrđen dnevni red sjednice sukladno odredbama ovog Poslovnika, predsjednik Gradskog vijeća objavljuje utvrđeni dnevni red.
10. ***Prije utvrđivanja dnevnog reda usvaja se zapisnik sa prethodne sjednice*.**

Članak 59.

1. Tijekom sjednice ne može se promijeniti redoslijed rasprave o pojedinom predmetu utvrđenog dnevnog reda.
2. Predlagatelj čiji je predmet uvršten u prijedlog dnevnog reda, može odustati od svog prijedloga i nakon što je dnevni red utvrđen.
3. U tom slučaju smatra se da je odgovarajuća točka skinuta s dnevnog reda sjednice i smatra se da prijedlog nije podnijet.

Članak 60.

Ovlašteni predlagatelj ne može ponoviti prijedlog akta bitno podudarnog sadržaja koji nije uvršten u dnevni red Gradskog vijeća na način propisan člankom 29. ovog Poslovnika prije proteka roka od 6 mjeseci od dana odlučivanja Gradskog vijeća o dnevnom redu.

* 1. **Predsjedavanje i sudjelovanje**

Članak 61.

1. Sjednici Gradskog vijeća predsjedava predsjednik Gradskog vijeća, a u njegovoj odsutnosti ili spriječenosti prvi potpredsjednik.
2. Kad predsjednik Gradskog vijeća utvrdi da postoji nazočnost većine gradskih vijećnika, otvara sjednicu.
3. Ako predsjednik Gradskog vijeća na početku sjednice utvrdi da nije nazočan potreban broj gradskih vijećnika, odgađa sjednicu za određeni sat istog dana ili za drugi određeni dan i sat.
4. Sjednicu će predsjednik Gradskog vijeća prekinuti ako za njezina trajanja utvrdi da nije nazočan potreban broj gradskih zastupnika i u drugim slučajevima utvrđenim ovim poslovnikom te zakazati nastavak sjednice za određeni sat istog dana ili za drugi određeni dan i sat.
5. O odgodi sjednice i o nastavku prekinute sjednice zakazanom za drugi dan i sat pisanim se putem obavješćuju samo nenazočni gradski zastupnici.
6. U slučaju iz stavaka 2. i 3. ovoga članka predsjednik će zakazati sjednicu, odnosno nastavak sjednice najkasnije u roku od osam dana od dana odgode odnosno prekida sjednice.

Članak 62.

1. Sjednici mogu, kao gosti, prisustvovati svi oni koje je pozvao predsjednik Gradskog vijeća.
2. Nitko ne može govoriti na sjednici prije nego što zatraži i dobije riječ od predsjednika Gradskog vijeća.
3. Prijave za govor primaju se čim se otvori rasprava.
4. Govornika može opomenuti na red ili prekinuti u govoru samo predsjednik Gradskog vijeća.
5. Predsjednik Gradskog vijeća se brine da govornik ne bude ometan ili spriječen u svom govoru.

Članak 63.

1. Predsjednik Gradskog vijeća daje vijećnicima riječ po redoslijedu kojim su se prijavili.
2. Vijećniku koji želi govoriti o povredi Poslovnika ili o povredi utvrđenog dnevnog reda, predsjednik daje riječ čim je ovaj zatraži.
3. Govor tog vijećnika ne može trajati duže od tri minute.
4. Predsjednik je dužan poslije iznesenog prigovora dati objašnjenje o povredi Poslovnika odnosno utvrđenog dnevnog reda.
5. Ako vijećnik nije zadovoljan danim objašnjenjem o tome se odlučuje na sjednici bez rasprave.
6. Ako vijećnik zatraži riječ da bi ispravio navod za koji drži da je netočno izložen i koji je bio povod nesporazuma ili koji zahtijeva objašnjenje, predsjednik će mu dati riječ čim završi govor ovog koji je to izazvao.
7. Vijećnik se u svom govoru mora ograničiti na ispravak odnosno objašnjenje, a njegov govor ne može trajati duže od dvije minute.

Članak 64.

1. Govornik može govoriti samo o temi o kojoj se raspravlja i prema utvrđenom dnevnom redu.
2. Ako se govornik udalji od predmeta dnevnog reda, govori, a nije dobio odobrenje predsjednika, svojim upadicama ili na drugi način ometa govornika ili u svom govoru grubo vrijeđa osobe koje sudjeluju u radu Gradskog vijeća, predsjednik Gradskog vijeća će ga opomenuti.
3. Ako govornik i poslije opomene nastavi sa ponašanjem zbog kojeg mu je opomena izrečena, predsjednik Gradskog vijeća će mu oduzeti riječ, a po potrebi i udaljiti ga sa sjednice.
4. Ako vijećnik odbije napustiti sjednicu u slučaju iz stavka 3. ovog članka, predsjednik Gradskog vijeća će utvrditi da je vijećnik udaljen sa sjednice i da se ne broji prilikom glasovanja.

Članak 65.

1. Na sjednici Gradskog vijeća se može odlučiti da govornik o istoj temi može govoriti samo jedanput.
2. Vijećnik u raspravi u pravilu može govoriti najdulje pet minuta.
3. Iznimno zbog važnosti teme, Gradsko vijeće može odlučiti da pojedini vijećnik može govoriti i dulje.
4. Nakon što završe svoj govor svi vijećnici koji su se prijavili za govor u skladu s člankom 62. ovog Poslovnika, mogu ponovno zatražiti riječ i tada mogu govoriti još najviše tri minute, neovisno o tome da li su ranije govorili o toj temi.

Članak 65.a.

(1) Ako gradski vijećnik zatraži riječ da bi izrazio neslaganje s nečijim govorom, odnosno odgovorio na navod u nečijem izlaganju (dalje u tekstu: replika), predsjednik će mu dati riječ čim završi govor onoga na čiji se govor želi replicirati.

(2) U slučaju iz stavka 1. ovoga članka gradski vijećnik u svom se govoru mora ograničiti na repliku, a njegov govor ne može trajati dulje od dvije minute.

(3) Gradski vijećnik može replicirati samo jedanput, i to na osnovno izlaganje.

(4) Neslaganje s replikom može izraziti samo gradski vijećnik na čiji je govor dana replika i gradski vijećnik na kojega se replika izravno odnosi.

(5) Gradski vijećnik ne može zatražiti riječ da bi replicirao na govor u ime kluba.

1. Gradski vijećnik koji se prijavio za govor, a nije bio nazočan na sjednici kada je prozvan, odnosno nije se javio kada je prozvan na elektroničkoj sjednici, gubi pravo govoriti o predmetu dnevnog reda za koji se prijavio.

Članak 65.b

(1) Radi djelotvornijeg rada na sjednici, govornik treba govoriti kratko i u vezi s predmetom rasprave, ne ponavljajući ono što je već rečeno i najdulje pet minuta, a predstavnik predlagatelja, gradonačelnik ako on nije predlagatelj, izvjestitelj radnog tijela i predstavnik kluba vijećnika najdulje osam minuta u uvodnom izlaganju na početku rasprave.

(2) Prigodom svakog davanja objašnjenja tijekom rasprave predstavnik predlagatelja, gradonačelnik ako on nije predlagatelj, izvjestitelj matičnog radnog tijela i podnositelj amandmana mogu govoriti najdulje tri minute.

(3) Predstavnik predlagatelja i gradonačelnik ako on nije predlagatelj, mogu na kraju rasprave govoriti najdulje pet minuta.

(4) Ako predsjednik ocijeni da će rasprava o pojedinim pitanjima trajati dulje, ili ako je prijavljen veći broj govornika, može predložiti da se ograniči trajanje govora svakog govornika najviše do tri minute, osim predstavnika predlagatelja, izvjestitelja radnog tijela te gradonačelnika i kluba gradskih vijećnika ako oni nisu istodobno i predlagatelji.

(5) Ograničenje trajanja govora može predložiti i svaki gradski vijećnik.

(6) O ograničavanju trajanja govora odlučuje Gradsko vijeće bez rasprave.

Članak 65.c

(1) Red na sjednici osigurava predsjednik Gradskog vijeća.

(2) Govornika može opomenuti na red ili prekinuti u govoru samo predsjednik.

(3) Predsjednik se brine da govornik ne bude ometan ili spriječen u svom govoru.

(4) Za remećenje reda na sjednici predsjednik Gradskog vijeća može gradskom zastupniku izreći stegovne mjere:

1. opomenu,

2. opomenu s oduzimanjem riječi,

3. udaljenje sa sjednice.

(5) Stegovne mjere iz stavka 4. ovoga članka su izvršne i o njima se ne vodi rasprava.

(6) Gradski vijećnik ne može zatražiti riječ da bi odgovorio na navod iz izlaganja zbog kojeg je predsjednik izrekao govorniku stegovnu mjeru.

(7) Ime govornika kojem je oduzeta riječ ne unosi se u zapisnik.

1. Predsjednik će izreći opomenu gradskom vijećniku koji svojim ponašanjem ili govorom na sjednici remeti red ili na drugi način krši odredbe ovog poslovnika, a osobito ako:

1. ne govori o temi o kojoj se raspravlja;

2. govori, a nije dobio riječ;

3. svojim upadicama ili na drugi način ometa govornika;

4. se javi za repliku ili da upozori na povredu Poslovnika, a započne govoriti o drugoj temi za koju nije dobio riječ;

5. svojim govorom omalovažava ili vrijeđa;

6. na drugi način remeti red na sjednici (koristi mobitel i dr.).

Članak 65.d

(1) Predsjednik će gradskom vijećniku izreći opomenu s oduzimanjem riječi ako, i nakon što mu je izrečena opomena, svojim govorom ili ponašanjem nastavi kršiti odredbe poslovnika zbog čega mu je već izrečena opomena.

(2) Opomena s oduzimanjem riječi izreći će se gradskom vijećniku i kada svojim govorom na grublji način vrijeđa ili narušava ugled predsjednika, gradskih vijećnika ili gradonačelnika, odnosno narušava ugled Gradskog vijeća i drugih.

(3) Gradskom se vijećniku izriče stegovna mjera udaljenja sa sjednice kada je svojim ponašanjem toliko narušio red i prekršio odredbe ovog poslovnika o redu na sjednici da je dovedeno u pitanje daljnje održavanje sjednice.

(4) Stegovna mjera udaljenja sa sjednice traje do zaključenja rasprave o točki dnevnog reda pod kojom je izrečena.

(5) Odmah nakon što je gradskom vijećniku izrečena stegovna mjera udaljenja sa sjednice, zastupnik je dužan napustiti sjednicu.

(6) Ako se zastupnik ne udalji sa sjednice, predsjedatelj će prekinuti sjednicu i naložiti da se zastupnik udalji sa sjednice putem službe koja obavlja poslove zaštite osoba i imovine, odnosno putem administratora sjednice.

Članak 65.e

(1) Ako građani i druge osobe koje su nazočne sjednici narušavaju red, predsjednik će ih opomenuti.

(2) Predsjednik može narediti da se sa sjednice udalje građani ili druge osobe koje i nakon opomene narušavaju red.

(3) Ako predsjednik ne može održati red na sjednici mjerama iz prethodnih članaka 65.c. i 65.d, odredit će prekid sjednice.

(4) U slučaju iz stavka 3. ovoga članka primjenjuju se odredbe članka 61. stavaka 3., 4. i 5. ovog poslovnika.

* 1. **Tijek sjednice**

Članak 66.

1. Nakon otvaranja sjednice, a prije utvrđivanja dnevnog reda predsjednik Gradskog vijeća

utvrđuje nazočnost vijećnika.

1. Vijećnik koji neće prisustvovati sjednici Gradskog vijeća o tome obavještava predsjednika Gradskog vijeća ili pročelnika upravnog tijela koje obavlja stručne poslove za Gradsko vijeće.
2. Ako predsjednik Gradskog vijeća utvrdi da sjednici nije nazočan dovoljan broj vijećnika, predsjednik Gradskog vijeća odlaže sjednicu za određeni dan i sat.
3. Sjednica će se prekinuti i odložiti i u slučaju kada se za vrijeme sjednice utvrdi da nema nazočnosti većine vijećnika.
4. Utvrđivanje broja nazočnih vijećnika predsjednik Gradskog vijeća će provesti i u tijeku sjednice, na zahtjev vijećnika čiji prijedlog podrži 1/3 vijećnika.

Članak 66.a

(1)Gradsko vijeće može raspravljati ako je sjednici nazočna većina gradskih vijećnika.

(2) Na početku rasprave predlagatelj ima pravo obrazložiti usmeno svaki prijedlog, a dužan je to učiniti na zahtjev svakog od nazočnih gradskih vijećnika.

(3) Kada predlagatelj obrazloži prijedlog, ako je potrebno, mogu i izvjestitelji radnih tijela iznijeti stavove radnih tijela ako je ono dostavljeno do održavanja sjednice, a svoja stajališta mogu iznijeti i predstavnici klubova gradskih vijećnika koji u redoslijedu govornika imaju prednost.

(4) Na prijedlog predsjednika Gradskog vijeća ili kluba gradskih vijećnika, predlagatelj može dva ili više prijedloga zajedno obrazložiti i o njima se može provesti objedinjena rasprava.

(5) Predlagatelj, odnosno predstavnik kojeg on odredi, ima pravo, kad zatraži riječ, u tijeku rasprave davati objašnjenja, iznositi svoje mišljenje i izjašnjavati se o podnesenim amandmanima te iznesenim prijedlozima, primjedbama i mišljenjima.

(6) U tijeku rasprave imaju pravo dobiti riječ gradonačelnik ako on nije predlagatelj te izvjestitelji matičnoga radnog tijela i Odbora za Statut, Poslovnik i normativnu djelatnost.

Članak 66.b

(1) Predlagatelj može svoj prijedlog povući dok o njemu još nije odlučeno.

(2) O povučenom prijedlogu prestaje rasprava.

(3) Povučeni prijedlog ne može se ponovno podnijeti na istoj sjednici, nego u rokovima u skladu sa Statutom i ovim Poslovnikom.

Članak 66.c

(1) Kada se zbog opširnosti dnevnog reda ili drugih uzroka rasprava ne može kvalitetno obaviti ili završiti, Gradsko vijeće na prijedlog Predsjednika Gradskog vijeća može odlučiti o prekidu sjednice i zakazati nastavak za određeni dan i sat, o čemu se pisano obavještavaju samo nenazočni gradski vijećnici.

(2) O prekidu sjednice u slučaju iz stavka 1. ovog članka odlučuje se bez rasprave.

(3) Predsjednik će zakazati nastavak sjednice najkasnije u roku od osam dana od dana prekida sjednice.

1. Predsjednik može odrediti stanku tijekom sjednice po osobnoj odluci, na obrazloženi prijedlog kluba vijećnika i kad ocjeni da je potrebno uzeti predah zbog umora vijećnika te nedovoljne pažnje i koncentracije nazočnih vijećnika.
   1. **Odlučivanje**

Članak 67.

Za donošenje akata na sjednici Gradskog vijeća, potrebna je nazočnost većine vijećnika, osim u slučajevima kada je ovim Poslovnikom drugačije određeno.

Članak 68.

1. Gradsko vijeće donosi akte većinom danih glasova, ukoliko je na sjednici Gradskog vijeća nazočna većina vijećnika, osim ako zakonom, Statutom Grada ili ovim Poslovnikom nije drugačije određeno.
2. Većinom glasova svih vijećnika, Gradsko vijeće donosi slijedeće akte:
3. Statut Grada,
4. Poslovnik Gradskog vijeća,
5. proračun,
6. godišnji izvješće o izvršenju proračuna,
7. odluku o izboru i razrješenju predsjednika i potpredsjednika Vijeća,
8. odluku o raspisivanju referenduma o pitanjima iz samoupravnog djelokruga utvrđenih statutom Grada Trilja.
   1. **Glasovanje**

Članak 69.

1. Glasovanje na sjednici je javno.
2. Gradsko vijeće može odlučiti da se o nekom pitanju glasuje tajno.
3. Javno glasovanje provodi se dizanjem ruku ili glasačkog kartona.
4. Glasovanje dizanjem ruku ili glasačkog kartona provodi se na način da predsjednik Gradskog vijeća prvo poziva vijećnike da se izjasne tko je “za” prijedlog, zatim, tko je “protiv” prijedloga, odnosno da li se tko uzdržao od glasovanja.
5. Glasovi vijećnika koji su bili nazočni u vijećnici, a nisu glasovali «za» niti «protiv» prijedloga i nisu se izjasnili da se uzdržavaju od glasovanja, smatraju se uzdržanim glasovima.
6. Kod utvrđivanja dnevnog reda i usvajanja zapisnika glasuje se “za” ili “protiv”.
7. Iznimno od odredbe stavka 4. ovog članka, ako se prilikom glasovanja o amandmanu za njegovo prihvaćanje izjasni manje od polovice nazočnih vijećnika, predsjednik Gradskog vijeća može odmah konstatirati da je amandman odbijen.
8. Ako se dizanjem ruke ili glasačkog kartona ne može točno utvrditi rezultat glasovanja, predsjednik će odrediti da se glasuje poimenično.
9. Poimenično se glasuje tako da gradski vijećnik nakon što je prozvan izjavljuje da glasuje: "za", "protiv" ili je "suzdržan".
10. Vijećnike proziva i glasove prebrojava službenik upravnog tijela u čijoj je nadležnosti obavljanje stručnih poslova za potrebe Gradskog vijeća.

Članak 69.a

(1) Prigodom elektroničkog glasovanja svaki gradski vijećnik dužan je potvrditi svoju nazočnost i na odgovarajući se način identificirati.

(2) Elektroničko glasovanje provodi se tako da predsjednik Gradskog vijeća poziva gradske vijećnike da se na odgovarajući način izjasne "za" ili "protiv" prijedloga, odnosno "suzdržavaju" li se od glasovanja.

(3) Predsjednik Gradskog vijeća utvrđuje rezultat glasovanja na temelju rezultata glasovanja ispisanog na kontrolnom ekranu ili na neki drugi prigodan način koji je svim vijećnicima prihvatljiv i vidljiv odnosno dostupan.

(4) Rezultat glasovanja ispisan na kontrolnom ekranu mora biti vidljiv svim gradskim vijećnicima, a na kontrolnom ekranu mora jasno biti vidljiv način glasovanja svakog gradskog vijećnika.

Članak 70.

1. Predsjednik Gradskog vijeća objavljuje rezultat glasovanja.
2. Predsjednik utvrđuje rezultat glasovanja tako da ustanovi koliko je gradskih vijećnika glasovalo "za" prijedlog, "protiv" prijedloga i koliko se "suzdržalo" od glasovanja.
3. Nakon toga predsjednik objavljuje je li prijedlog o kojem se glasovalo prihvaćen ili odbijen.
4. Na zahtjev vijećnika koji zatraži provjeru glasovanja, predsjednik Gradskog vijeća nalaže brojanje i ponovno objavljuje rezultat glasovanja.

Članak 71.

1. Tajno glasovanje provodi se glasačkim listićima.
2. Glasački listići su iste veličine, boje, oblika i ovjereni su pečatom Gradskog vijeća.
3. Na glasačkom listiću prezimena kandidata navedena su abecednim redom, a glasuje se na način da se zaokruži redni broj ispred prezimena kandidata.
4. Ukoliko se glasuje o pojedinom prijedlogu ili predmetu pitanje mora biti postavljeno jasno i precizno, a glasuje se “za”, “protiv” i “uzdržan”.
5. Glasačke listiće priprema službenik iz članka 69. ovog Poslovnika.
6. Predsjednik Gradskog vijeća može odrediti i određeni broj vijećnika koji će mu pomagati kod tajnog glasovanja.

Članak 72.

Službenik ili vijećnik koji pomaže predsjedniku Gradskog vijeća u provođenju tajnog glasovanja predaje vijećnicima glasačke listiće.

Članak 73.

1. U slučaju ponovnog glasovanja sjednica se prekida radi pripreme novih glasačkih listića.
2. Ponovno glasovanje provodi se istim postupkom kao i prvo glasovanje.

Članak 74.

1. Vijećnik može glasovati samo jednim glasačkim listićem i to osobno.
2. Nevažeći je nepopunjen listić, listić na kojem su dopisana nova imena, odnosno glasački listić koji je tako popunjen da se ne može sa sigurnošću utvrditi za koga ili što je vijećnik glasovao, kao i listić na kojem je zaokružen veći broj kandidata od broja koji se bira.

Članak 75.

1. Nakon što su svi nazočni vijećnici predali glasačke listiće i nakon što je predsjednik Gradskog vijeća objavio da je glasovanje završeno, prelazi se na utvrđivanje rezultata glasovanja.
2. Rezultat glasovanja se utvrđuje na osnovi predanih glasačkih listića.
3. Rezultat glasovanja utvrđuje predsjednik Gradskog vijeća u prisutnosti službenika i vijećnika koji su mu pomagali kod samog glasovanja.
4. Predsjednik Gradskog vijeća objavljuje rezultate glasovanja na istoj sjednici na kojoj je provedeno tajno glasovanje.
5. **IZBORI I IMENOVANJA**

Članak 76.

Predsjednika i potpredsjednike Gradskog vijeća bira i razrješava Gradsko vijeće na način i u postupku propisanim Statutom Grada i ovim Poslovnikom.

Članak 77.

## Potpredsjednici Gradskog vijeća pomažu u radu predsjedniku Gradskog vijeća, te obavljaju poslove iz njegovog djelokruga za koje ih on ovlasti.

1. Ako je predsjednik Gradskog vijeća spriječen ili odsutan zamjenjuje ga prvi potpredsjednik, a ukoliko je i on spriječen ili odsutan, predsjednika Gradskog vijeća zamjenjuje drugi potpredsjednik Gradskog vijeća.
2. Dok zamjenjuje predsjednika Gradskog vijeća, potpredsjednik ima prava i dužnosti predsjednika.

Članak 78.

1. Na prijedlog Odbora za izbor i imenovanja ili najmanje 1/3 vijećnika može se pokrenuti postupak razrješenja predsjednika i potpredsjednika Gradskog vijeća te razrješenje članova radnih tijela Gradskog vijeća i članovi drugih tijela koje je imenovalo ili izabralo Gradsko vijeće.
2. Prijedlog se dostavlja predsjedniku Gradskog vijeća u pisanom obliku i mora sadržavati obrazloženje prijedloga.
3. Predsjednik, odnosno potpredsjednik Gradskog vijeća imaju pravo očitovati se o prijedlogu najkasnije u osam (8) dana od dostave prijedloga.
4. Predsjednik Gradskog vijeća dužan je prijedlog uvrstiti u dnevni red sjednice Gradskog vijeća koja se mora održati najkasnije u roku od 30 dana od kada je prijedlog zaprimljen.
5. Ako Gradsko vijeće donese odluku o razrješenju predsjednika i oba potpredsjednika Gradskog vijeća, mandat i prava na temelju obavljanja dužnosti im prestaju izborom novog predsjednika Gradskog vijeća.
6. Ako Gradsko vijeće razriješi članove radnih tijela ili drugih tijela koje je imenovalo Gradsko vijeće mandat i prava im na temelju obavljanja dužnosti prestaju izborom novih članova.

Članak 79.

1. Predsjednik i potpredsjednici Gradskog vijeća mogu dati ostavku.
2. Dužnost im prestaje danom izbora novog predsjednika Gradskog vijeća.

Članak 80.

1. Ako Gradsko vijeće razriješi predsjednika Gradskog vijeća, a na istoj sjednici ne izabere novog, prvi potpredsjednik Gradskog vijeća ima sva prava i dužnosti predsjednika dok se ne izabere novi predsjednik.
2. Gradsko je vijeće dužno u roku od 30 dana od donošenja odluke o razrješenja predsjednika izabrati novog predsjednika.
3. **ZAPISNICI**

Članak 81.

1. O radu sjednice vodi se zapisnik.
2. Zapisnik sadrži vrijeme i mjesto održavanja sjednice, imena nazočnih i nenazočnih gradskih vijećnika, imena i drugih nazočnih, dnevni red sjednice, tijek sjednice s nazivom prijedloga o kojem se raspravljalo i odlučivalo, imena predstavnika predlagatelja, radnih tijela i klubova gradskih vijećnika koji su sudjelovali u raspravi, imena gradskih vijećnika koji su sudjelovali u raspravi, bitne naglaske pojedine rasprave, podnesene amandmane, rezultat glasovanja o pojedinom prijedlogu uz jasno preciziranje načina glasovanja pojedinog vijećnika imenom i prezimenom, prema stranačkoj pripadnosti te nazive odluka i drugih akata koji su doneseni na sjednici.

Članak 82.

1. Svaki vijećnik ima pravo na početku sjednice, prije utvrđivanja dnevnog reda, iznijeti primjedbe na zapisnik prethodne sjednice.
2. O osnovanosti primjedbe na zapisnik odlučuje se na sjednici bez rasprave.
3. Ako se primjedba prihvati, izvršit će se u zapisniku odgovarajuća izmjena.
4. Zapisnik na koji nisu iznesene primjedbe, odnosno zapisnik u kojem su suglasno s prihvaćenim primjedbama izvršene izmjene, smatra se usvojenim.
5. Usvojeni zapisnik potpisuje predsjednik Gradskog vijeća i službenik koji vodi zapisnik odnosno pročelnik tijela koje obavlja stručne poslove za Gradsko vijeće.
6. Izvornike zapisnika sjednice Vijeća čuva Upravni odjel koji obavlja stručne poslove za Gradsko vijeće.

Članak 83.

1. Sjednice Gradskog vijeća tonski se snimaju, a prijepis tonske snimke sjednice čuvaUpravni odjel koji obavlja stručne poslove za Gradsko vijeće.
2. Na sjednici Gradskog vijeća može se voditi videozapis potpunog tijeka sjednice.
3. Pročelnik upravnog odjela koji obavlja poslove za Gradsko vijeće dužan je gradskim vijećnicima na njihov zahtjev dostavljati prijepise tonskih snimaka sjednica, omogućiti uvid u prijepis tonske snimke sjednice, dostaviti određeni dio preslike prijepisa tonske snimke te omogućiti reprodukciju fonografskog zapisa i videozapisa sjednice ako on postoji.
4. Pročelnik upravnog odjela vodi brigu o čuvanju fonografskih zapisa, videozapisa ako oni postoje i prijepisa tonskih snimaka.
5. Upravni odjel koji obavlja stručne poslove za Gradsko vijeće vijećniku će na njegov zahtjev omogućiti saslušanje tonskog snimka sjednice.

**Tematska sjednica**

Članak 83.a

* + 1. Gradsko vijeće može održati tematsku sjednicu na kojoj će raspravljati i odlučivati samo o jednom prijedlogu, odnosno samo o jednoj temi.
    2. Održavanje tematske sjednice Gradskog vijeća može tražiti gradonačelnik, a inicijativu za održavanje tematske sjednice mogu podnijeti najmanje 1/3 gradskih vijećnika i radna tijela Gradskog vijeća u svom djelokrugu.
    3. Inicijativa za održavanje tematske sjednice podnosi se predsjedniku Gradskog vijeća i mora sadržavati nacrt dnevnoga reda i razloge za održavanje tematske sjednice.
    4. Ako održavanje tematske sjednice traži gradonačelnik, dužan je dostaviti i materijal za sjednicu, odnosno prijedlog akta za raspravu i odlučivanje.

Članak 83.b

* + 1. Inicijativu za održavanje tematske sjednice što su je podnijela radna tijela ili najmanje jedna trećina gradskih vijećnika, predsjednik Gradskog vijeća upućuje na mišljenje gradonačelniku.
    2. Ako gradonačelnik prihvati inicijativu za održavanje tematske sjednice, pripremit će materijal za sjednicu, odnosno prijedlog akta za raspravu i odlučivanje te ga dostaviti predsjedniku Gradskog vijeća u roku od 30 dana od dostave inicijative.
    3. Ako gradonačelnik ne prihvati inicijativu za održavanje tematske sjednice, a podnositelj ostaje pri njoj, inicijativu za održavanje tematske sjednice predsjednik Gradskog vijeća unijet će u prijedlog dnevnog reda iduće sjednice Gradskog vijeća.
    4. Inicijativu iz stavka 3. ovoga članka obrazlaže predstavnik podnositelja inicijative.
    5. Nakon toga mogu i izvjestitelji radnih tijela, ako je potrebno, iznijeti stavove radnih tijela, a svoja stajališta mogu iznijeti i predstavnici klubova gradskih vijećnika te gradonačelnik.
    6. Ako Gradsko vijeće prihvati inicijativu, odlučit će o tome tko će pripremiti materijal za tematsku sjednicu i rok za dostavu materijala predsjedniku Gradskog vijeća, koji ne može biti kraći od 15 dana.
    7. Predsjednik Gradskog vijeća dužan je sazvati tematsku sjednicu Gradskog vijeća u roku od 15 dana od dana primitka materijala za tematsku sjednicu, a sjednica Gradskog vijeća mora se održati najkasnije u roku od 15 dana od dana sazivanja.

1. **JAVNOST RADA**

Članak 84.

1. Sjednice Gradskog Vijeća su javne.
2. Predstavnici udruga građana, građani i predstavnici medija mogu pratiti rad Gradskog vijeća, ali ne smiju remetiti red i tijek sjednice (primjerice, glasno razgovarati, upotrebljavati mobitel i dr.).
3. Ukoliko je broj osoba koje prate rad Gradskog vijeća veći od broja raspoloživih mjesta, predsjednik Gradskog vijeća određuje broj osoba koje mogu pratiti rad Gradskog vijeća.

Članak 85.

1. O radu Gradskog vijeća javnost se obavještava putem sredstava javnog priopćavanja, oglasne ploče i objavom na web stranicama Grada.
2. Najava održavanja sjednice, dnevni red i materijali za sjednicu objavljuju se na službenim web stranicama Grada minimalno 5 dana prije održavanja sjednice.
3. Sve odluke Gradskog vijeća se bez odgode u cijelosti objavljuju u Službenom glasniku grada Trilja, također se sve odluke i akti gradonačelnika bez odgode objavljuju u Službenom glasniku grada Trilja.
4. Službeni glasnik grada Trilja dostupan je u elektronskom obliku, odnosno strojno čitljiv na službenim web stranicama grada Trilja.
5. Službeni glasnik grada Trilja dostupan je u tiskanom obliku, te na osobni zahtjev vijećnika bit će mu dostavljen ili uručen od Ureda/odjela zaduženog za poslove Gradskog vijeća.
6. Službeni glasnik grada Trilja u tiskanom obliku u barem jednom primjerku trajno se čuva u arhivi Grada Trilja i mora biti dostupan svim gradskim vijećnicima, znanstvenim institucijama i pojedincima u svrhu znanstvenog istraživanja, proučavanja funkcioniranja lokalne samouprave i povijesti gradskih institucija**.**

Članak 86.

Od dostupnosti javnosti izuzimaju se oni podaci, koji su u skladu s posebnim propisima klasificirani određenim stupnjem tajnosti.

Članak 87.

1. Radi što potpunijeg i točnijeg obavješćivanja javnosti o rezultatima rada Gradskog vijeća i radnih tijela može se dati službeno priopćenje za tisak i za druga sredstva priopćavanja, o čemu odlučuje predsjednik Gradskog vijeća.
2. Službene izjave o radu Gradskog vijeća daje predsjednik Gradskog vijeća i druge osobe koje na to ovlasti predsjednik.
3. Konferencija za novinare održava se kad to odluče Gradsko vijeće ili predsjednik Gradskog vijeća.
4. Konferenciju za novinare održava predsjednik Gradskog vijeća ili osoba koju on ovlasti.
5. Službene izjave o radu radnog tijela Gradskog vijeća daje predsjednik radnog tijela.
6. **PRIJELAZNE I ZAVRŠNE ODREDBE**

Članak 88.

1. Ovaj Poslovnik stupa na snagu osam dana nakon objave u Službenom glasniku Grada Trilja.
2. Stupanjem na snagu ovog Poslovnika prestaje važiti Poslovnik Gradskog vijeća (Službeni glasnik Grada Trilja br. 06/94).
3. (Članak 10. i 11. Poslovničke Odluke o izmjenama i dopunama Poslovnika Gradskog vijeća Grada Trilja.)

Članak 10.

Ovlašćuje se Komisija za statut, poslovnik i normativnu djelatnost da utvrdi i izda pročišćeni tekst Poslovnika gradskog vijeća Grada Trilja.

Članak 11.

Ova Poslovnička odluka stupa na snagu osmog dana od dana objave u Službenom glasniku Grada Trilja, osim članka 6. koji stupa na snagu na dan stupanja na snagu odluke o raspisivanju prvih slijedećih općih redovnih izbora za članove predstavničkog i izvršnog tijela.

**Članci 96. i 97 Izmjena i dopuna Poslovnika Gradskog vijeća od 07.07 2023.g**.

Članak 96.

Ovlašćuje se Odbor za statut, poslovnik i normativnu djelatnost da utvrdi i izda pročišćeni tekst Poslovnika gradskog vijeća Grada Trilja najduže u roku od 45 dana od dana njegovog donošenja**.**

Članak 97.

Ove izmjene i dopune Poslovnika Gradskog vijeća Grada Trilja stupaju na snagu osmog dana od dana objave u „Službenom glasniku Grada Trilja“.

Klasa:

Urbroj:

Trilj; \_\_\_\_\_\_\_\_\_\_ 2023.

Odbror za Statut, poslovnik i normativnu djelatnost

Miljenko Marić, prof.

Predsjednik Odbora

*(Poslovnik gradskog vijeća Grada Trilja-„Službeni glasnik Grada Trilja“ br. 03/09, 01/13, 02/18, 01/21 i 05/23)*

*Izrađen u skladu sa „Jedinstvenim metodološko-nomotehničkom pravilima za izradu akata koje donosi Hrvatski sabor“ (NN 74/2015)*